qundao/data-zh-poetry huggingface dataset:
南藏主
作者：释居简
朝代：宋

伽梨一臂云零乱，云锦毳衣终不换。佛法兴亡总不知，续燄联芳且缓缓。截流过了复随流，秦地难拘汉不收。疥狗生天非所愿，神仙自古不封侯。马胜威仪过成谄，波离轨范休沙魇。若教自作杜丛林，敢保诸万大段欠。
南藏主
作者：释居简
朝代：宋

伽梨一臂云零乱，云锦毳衣终不换。
佛法兴亡总不知，续燄联芳且缓缓。
截流过了復随流，秦地难拘汉不收。
疥狗生天非所愿，神僊自古不封侯。
马胜威仪过成谄，波离轨范休沙魇。
若教自作杜丛林，敢保诸万大段欠。
卢君挽章
作者：释居简
朝代：宋

祸淫福善信前闻，话到斯人只断魂。
心岂眢丹遗冏冏，电虽藏碧鑑昏昏。
欲将书卷酬青紫，不啻籝金富子孙。
后夜黄龙洞前月，小留残照侧金盆。
卢君挽章
作者：释居简
朝代：宋

祸淫福善信前闻，话到斯人只断魂。心岂眢丹遗囧囧，电虽藏碧鉴昏昏。欲将书卷酬青紫，不啻籯金富子孙。后夜黄龙洞前月，小留残照侧金盆。
卢太君
作者：释居简
朝代：宋

老颜瑩玉卢堂前，明年一百欠一年。岁时罗拜各有序，四三千指诜诜然。发白衣斑传冢嗣，子生孙了孙生子。寸田种德日蕃滋，一气所钟至于此。寿骨棱棱岁寒后，深拜伽梨问耆寿。尽将回向南极星，化凶短折为脩龄。
卢太君
作者：释居简
朝代：宋
体裁：古风

老颜莹玉卢堂前，明年一百欠一年。岁时罗拜各有序，四三千指诜诜然。发白衣斑传冢嗣，子生孙了孙生子。寸田种德日蕃滋，一气所钟至于此。寿骨棱棱岁寒后，深拜伽梨问耆寿。尽将回向南极星，化凶短折为脩龄。
卢太君
作者：释居简
朝代：宋

老颜莹玉卢堂前，明年一百欠一年。
岁时罗拜各有序，四三千指诜诜然。
髮白衣斑传冢嗣，子生孙了孙生子。
寸田种德日蕃滋，一气所钟至于此。
寿骨棱棱岁寒后，深拜伽梨问耆寿。
尽将回向南极星，化凶短折为修龄。
卢次夔下第
作者：释居简
朝代：宋
体裁：五言律诗

得失见君心，令人恨满膺。诸贤品华玉，四字独苍蝇。留取搀前步，来居向上层。趁将春未去，载酒啸吟明。
卢玉堂报遣人问讯水心
作者：释居简
朝代：宋

用舍见人物，抑见天地心。生人于此时，所系亦以深。时哉薄其祐，全力吾不任。向来邹鲁人，抱此空沉吟。此身眇如芥，列国纷于针。芥针求抵当，机括常差参。没身虽不遭，道在终不沉。朣朣千丈光，照耀不啻今。公乎邹鲁传，轩冕如山林。我亦山中人，不忍凤鸟瘖。加餐为公祷，以答天地心。
卢玉堂报遣人问讯水心
作者：释居简
朝代：宋

用舍见人物，抑见天地心。
生人于此时，所繫亦以深。
时哉薄其佑，全力吾不任。
向来邹鲁人，抱此空沉吟。
此身眇如芥，列国纷于鍼。
芥鍼求抵当，机括常差参。
没身虽不遭，道在终不沉。
朣朣千丈光，照耀不啻今。
公乎邹鲁传，轩冕如山林。
我亦山中人，不忍凤鸟瘖。
加餐为公祷，以答天地心。
卢玉堂枯木怪石
作者：释居简
朝代：宋
体裁：五言律诗

礧砢不坡陁，非才谢伐柯。相看如我瘦，想见阅人多。誉笑丹青俗，工如水墨何。经营盘礴际，天地困搜罗。
卢直院大监挽辞
作者：释居简
朝代：宋
体裁：五言律诗

客葬柰贫何，无山无薜萝。近分南宕小，远胜北邙多。不与貂蝉老，空将琬琰磨。丁宁燕许手，遗事细蒐罗。
卢直院挽章
作者：释居简
朝代：宋

玉堂云气锁空濛，回首泠然跨阆风。纸贵又腾身后贾，骚亡旧策眼前功。蜗缘竺涧题名石，鹭忆吴江载酒篷。零落九华三四帖，朣朣犹在破囊中。
卢直院挽章
作者：释居简
朝代：宋

玉堂云气锁空蒙，回首泠然跨阆风。
纸贵又腾身后贾，骚亡旧策眼前功。
蜗缘竺磵题名石，鹭忆吴江载酒篷。
零落九华三四帖，朣朣犹在破囊中。
卢蒲江雪夜约同直省中出示采菊读书煎茶种橘四诗索危秘书诸名胜同赋
作者：释居简
朝代：宋

拙须务速巧须迟，尽巧依稀与拙宜。除却艺兰纫楚佩，反骚只有落英诗。糁葵负腹愧便便，偶上蓬莱借榻眠。梦过子云还问字，梦醒龙液冷无烟。亭亭古砌剪霜苔，密琐疏棂冷不开。纱帽笼头防俗客，小团新锡上方来。青压低枝欲破香，秋迟风燥未曾霜。枳蕃江北令人笑，更试仙山与道乡。
卢蒲江雪夜约同直省中出示采菊读书煎茶种橘四诗索危秘书诸名胜同赋·其一
作者：释居简
朝代：宋
体裁：七言绝句

拙须务速巧须迟，尽巧依稀与拙宜。除却艺兰纫楚佩，反骚只有落英诗。
卢蒲江雪夜约同直省中出示采菊读书煎茶种橘四诗索危秘书诸名胜同赋·其三
作者：释居简
朝代：宋

亭亭古砌剪霜苔，密琐疎櫺冷不开。
纱帽笼头防俗客，小团新锡上方来。
卢蒲江雪夜约同直省中出示采菊读书煎茶种橘四诗索危秘书诸名胜同赋·其三
作者：释居简
朝代：宋

亭亭古砌剪霜苔，密琐疏棂冷不开。纱帽笼头防俗客，小团新锡上方来。
卢蒲江雪夜约同直省中出示采菊读书煎茶种橘四诗索危秘书诸名胜同赋·其二
作者：释居简
朝代：宋

糁葵负腹媿便便，偶上蓬莱借榻眠。
梦过子云还问字，梦醒龙液冷无烟。
卢蒲江雪夜约同直省中出示采菊读书煎茶种橘四诗索危秘书诸名胜同赋·其二
作者：释居简
朝代：宋

糁葵负腹愧便便，偶上蓬莱借榻眠。梦过子云还问字，梦醒龙液冷无烟。
卢蒲江雪夜约同直省中出示采菊读书煎茶种橘四诗索危秘书诸名胜同赋·其四
作者：释居简
朝代：宋
体裁：七言绝句

青压低枝欲破香，秋迟风燥未曾霜。枳蕃江北令人笑，更试仙山与道乡。
即事
作者：释居简
朝代：宋
体裁：七言绝句

一点春深燕子泥，卷帘不记燕归时。牡丹又逐朝霞散，亟课残经更不知。
即事
作者：释居简
朝代：宋

竹扉半掩不须敲，掠面融风着柳梢。
燕子不知春寂寞，自衔泥补去年巢。
即事
作者：释居简
朝代：宋

竹扉半掩不须敲，掠面融风著柳梢。燕子不知春寂寞，自衔泥补去年巢。
即事
作者：释居简
朝代：宋

遥夜迟眠替夙兴，细听墙角打风棱。白灰未冷已无火，红烬欲残犹有灯。天做雪时先自雨，水通潮处可曾冰。有诗只些孤山月，不恨梅花唤不应。
即事
作者：释居简
朝代：宋

遥夜迟眠替夙兴，细听墙角打风棱。
白灰未冷已无火，红烬欲残犹有灯。
天做雪时先自雨，水通潮处可曾冰。
有诗只些孤山月，不恨梅花唤不譍。
及庵
作者：释居简
朝代：宋
体裁：五言绝句

过亦非中道，其如不及何。到江吴地尽，隔岸越山多。
双头兰
作者：释居简
朝代：宋
体裁：七言绝句

艾拥萧陵雪未消，蒂连芳萼闯春饶。国香不似倾城色，寂寞空山大小乔。
双溪潮水清
作者：释居简
朝代：宋

灭影双溪死便烧，年年枫落见清潮。浙江亭下晴翻雪，卷作浑涛怒不消。
双溪潮水清
作者：释居简
朝代：宋

灭影双溪死便烧，年年枫落见清潮。
淛江亭下晴翻雪，卷作浑涛怒不消。
古松下禅僧图
作者：释居简
朝代：宋

眼明千载老风烟，幽思悠然喜欲颠。
疑在浣花诗裏见，只无松子落僧前。
古松下禅僧图
作者：释居简
朝代：宋

眼明千载老风烟，幽思悠然喜欲颠。疑在浣花诗里见，只无松子落僧前。
古镜行
作者：释居简
朝代：宋

一奁古碧涵冷秋，泓澄绀滑凝不流。
开奁拂拭辨款识，认得轩辕在时事。
轩辕昔游广寒殿，取太阴精酬百炼。
冏冏妖踪怪影消，夜哭空郊晓奔窜。
菱花乱古亦乱真，识真考古今无人。
黄金宁可买不死，难买张华两眸子。
古镜行
作者：释居简
朝代：宋

一奁古碧涵冷秋，泓澄绀滑凝不流。开奁拂拭辨款识，认得轩辕在时事。轩辕昔游广寒殿，取太阴精酬百鍊。囧囧妖踪怪影消，夜哭空郊晓奔窜。菱花乱古亦乱真，识真考古今无人。黄金宁可买不死，难买张华两眸子。
句
作者：释居简
朝代：宋

渔翁不耐寒，重沓着蓑衣。
句
作者：释居简
朝代：宋

渔翁不耐寒，重沓著蓑衣。
可庐
作者：释居简
朝代：宋

傍水依山便托栖，百年心事老茆茨。恰如彭泽归来后，柳色遮门菊绕篱。
可庐
作者：释居简
朝代：宋

傍水依山便託栖，百年心事老茆茨。
恰如彭泽归来后，柳色遮门菊绕篱。
台宗杰首座画像赞
作者：释居简
朝代：宋
体裁：赞

性具染指，鼎味咸在。容膝归休，日用三昧。不动口，不饶舌。人无闻闻，吾无说说。翻嗟普眼，弗见普贤。为渠去却，眼中金屑。复道行空，白银为阙。
台州使君赵寺丞致馈
作者：释居简
朝代：宋
体裁：古风

滔滔银浦寒飕飗，一涓一滴皆清流。向来却立望云汉，朣朣华月县高秋。霞标一万八千丈，雪兔霜蟾在其上。光分四海凉如水，小试丹丘一千里。
史孟博作轩
作者：释居简
朝代：宋
体裁：五言律诗

崔嵬方骏奔，斗次又鹏骞。紫翠新如染，青巉俯可援。云低天渐近，雷怒雨随翻。变化才俄顷，何须问化元。
吊志老宿
作者：释居简
朝代：宋
体裁：五言律诗

浮休不足筹，遗恨黯难收。死草起新馥，落梅添古愁。一龛迟日月，百岁老春秋。独有旧名氏，不随溪水流。
吊朱坚老
作者：释居简
朝代：宋
体裁：七言绝句

昔日当轩百步威，几人到此竖降旗。若非居士通方眼，谁识川僧陷虎机。
吊杨尚书哭子未几复鼓盆
作者：释居简
朝代：宋

寿域富万汇，楚楚惟灵椿。彭固不可侪，聃亦虞遘迍。天高杳难问，请以意自陈。大年岂知止，小知宁无赢。况夫朝有闻，幻变可得婴。君家老孟光，及与膝上英。洞窥天地先，一视蜾与蛉。居然因其小，其馀赞经纶。青青脩梧枝，尚有五色翎。相参星辰履，共为黄河清。
吊杨尚书哭子未几復鼓盆
作者：释居简
朝代：宋

寿域富万彙，楚楚惟灵椿。
彭固不可侪，聃亦虞遘迍。
天高杳难问，请以意自陈。
大年岂知止，小知宁无赢。
况夫朝有闻，幻变可得婴。
君家老孟光，及与膝上英。
洞窥天地先，一视蜾与蛉。
居然因其小，其余赞经纶。
青青修梧枝，尚有五色翎。
相参星辰履，共为黄河清。
吊猿
作者：释居简
朝代：宋
体裁：五言律诗

巫硖第三声，无愁亦怕听。养铅烦护鼎，献果伴看经。失树难忘返，投笼不畏扃。旧铭曾瘗鹤，猿瘗亦宜铭。
后中秋夕同渊清叟宗无传登觉无象宿蟾小阁
作者：释居简
朝代：宋

练挂河源夜欲流，略无云物碍双眸。
有时长恨菱花破，今夕何须玉斧修。
五载重逢余闰岁，百年几见两中秋。
更舒望海亭东啸，细把穷乡令节酬。
后中秋夕同渊清叟宗无传登觉无象宿蟾小阁
作者：释居简
朝代：宋

练挂河源夜欲流，略无云物碍双眸。有时长恨菱花破，今夕何须玉斧修。五载重逢馀闰岁，百年几见两中秋。更舒望海亭东啸，细把穷乡令节酬。
后潘
作者：释居简
朝代：宋

后潘水上竺仙家，领客来分竹裏茶。
明日归时须记取，白苹剩采半开花。
后潘
作者：释居简
朝代：宋

后潘水上竺仙家，领客来分竹里茶。明日归时须记取，白蘋剩采半开花。
君山吊古
作者：释居简
朝代：宋

梏足晶荧佩陆离，无人从事一丸泥。谋疏与国迷同体，恨逐东流竟噬脐。俗好永怀兄弟逊，金多盍愧斗牛齐。潮来只打君山脚，渺渺江空宇宙低。
君山弔古
作者：释居简
朝代：宋

梏足晶荧佩陆离，无人从事一丸泥。
谋疎与国迷同体，恨逐东流竟噬脐。
俗好永怀兄弟逊，金多盍媿斗牛齐。
潮来只打君山脚，渺渺江空宇宙低。
听绍上人琴
作者：释居简
朝代：宋

悠然勇变划然鸣，古恨沉沉易水生。短发不禁愁触绪，恰如猿叫第三声。
听绍上人琴
作者：释居简
朝代：宋

悠然勇变划然鸣，古恨沉沉易水生。
短髮不禁愁触绪，恰如猿叫第三声。
吴吾何待制遣四鹤入山
作者：释居简
朝代：宋

竹扉无人敲，掩关长夕曛。一饥苦难疗，三篾收奇勋。鼎来四胎仙，缟袂垂玄帉。其一行且却，隐若避世纷。其一拟前迈，步武闲如云。唳者又其次，画然戛天垠。季氏响相答，和乐方訚訚。昂然青田英，暂尔北涧濆。鸾鹄倘可侣，鸡鹜端不群。乘轩初何心，在阴当有闻。日饮涧底渌，时啄岩根芸。华表怀故都，蕙帐悲移文。仙凡岂异辙，风月当平分。主人尔同调，与俗相莸薰。浪迹傃富贵，永怀酣典坟。衡连老苍官，从合抱节君。遣尔寻考槃，亦足张吾军。人方斧槁梧，对此齿没龈。骎骎恐尔及，惴惴令人慬。胸中小天地，笼中何足云。
吴吾何待制遣四鹤入山
作者：释居简
朝代：宋

竹扉无人敲，掩关长夕曛。
一饥苦难疗，三篾收奇勋。
鼎来四胎仙，缟袂垂玄帉。
其一行且却，隠若避世纷。
其一拟前迈，步武闲如云。
唳者又其次，画然戛天垠。
季氏响相答，和乐方誾誾。
昂然青田英，暂尔北磵濆。
鸾鹄倘可侣，鸡鹜端不群。
乘轩初何心，在阴当有闻。
日饮涧底渌，时啄岩根芸。
华表怀故都，蕙帐悲移文。
仙凡岂异辙，风月当平分。
主人尔同调，与俗相莸熏。
浪迹傃富贵，永怀酣典坟。
衡连老苍官，从合抱节君。
遣尔寻考槃，亦足张吾军。
人方斧槁梧，对此齿没龈。
骎骎恐尔及，惴惴令人慬。
胸中小天地，笼中何足云。
吴提干之官浙东
作者：释居简
朝代：宋

叔季振华裾，晶晶照上都。对床风送雨，隔岸越分吴。池草冰澌煖，庭萱玉色腴。綵帆飞晓镜，拂拭贺家湖。
吴提干之官淛东
作者：释居简
朝代：宋

叔季振华裾，晶晶照上都。
对床风送雨，隔岸越分吴。
池草冰澌暖，庭萱玉色腴。
綵帆飞晓镜，拂拭贺家湖。
吴江塔寺登阁观太湖
作者：释居简
朝代：宋
体裁：七言绝句

十华藏海藐涔蹄，便作涔蹄为物移。富贵不须开帝网，只开万顷碧玻璃。
吴江道中
作者：释居简
朝代：宋

蔓滋螟螣燕孙谋，争得嫠砧不怨秋。
筑圃莫嫌登稼少，尚余荞麦趁霜收。
吴江道中
作者：释居简
朝代：宋

蔓滋螟螣燕孙谋，争得嫠砧不怨秋。筑圃莫嫌登稼少，尚馀荞麦趁霜收。
吴状元赴阙属陈兼佥催送行语
作者：释居简
朝代：宋
体裁：七言律诗

细把前朝圣政推，娄教龙首到黄扉。自南渡后从头数，比旧京时过眼稀。磊砢固当为世用，风云端不与人违。采薇只在丁山下，亟伫青鸾入翠微。
吴秀州自通判即真
作者：释居简
朝代：宋

乡来风月渺鸿沟，已属而今第一流。九转可曾图速效，双旌何足叹迟留。暂纡青绶宣新化，应对黄花动古愁。倘有无人耕处地，欲投瘦策问菟裘。
吴秀州自通判即真
作者：释居简
朝代：宋

乡来风月渺鸿沟，已属而今第一流。
九转可曾图速效，双旌何足嘆迟留。
暂纡青绶宣新化，应对黄花动古愁。
倘有无人耕处地，欲投瘦策问菟裘。
吹香
作者：释居简
朝代：宋

寒压痕云冻不消，华风酝藉不鸣条。瘦枝褪煖无多韵，亦有鲜明玉色潮。
吹香
作者：释居简
朝代：宋

寒压痕云冻不消，华风醖藉不鸣条。
瘦枝褪暖无多韵，亦有鲜明玉色潮。
周氏小阁漫堂名之曰燕超
作者：释居简
朝代：宋

蜂懒蜜脾香，将雏燕子忙。
种萍翻尽絮，蕃稻浸成秧。
梅子雨初溽，苹花风未凉。
卯金天禄阁，芳墨浩淋浪。
周氏小阁漫堂名之曰燕超
作者：释居简
朝代：宋

蜂懒蜜脾香，将雏燕子忙。种萍翻尽絮，蕃稻浸成秧。梅子雨初溽，蘋花风未凉。卯金天禄阁，芳墨浩淋浪。
周漕泊舟寺前
作者：释居简
朝代：宋
体裁：七言律诗

见说淮东使者归，耄鲵都作小儿啼。暂闲绿野停鸿鹄，小俟青冥骤駃騠。度外二三皆胜策，胸中十万未全提。浯溪尚有崭天石，颂德歌功尽可题。
咄庵
作者：释居简
朝代：宋
体裁：四言诗

咄地一下，好肉剜疮。更安名字，雪上加霜。
和东坡守汝阴祷雨张龙公祠得小雪会饮聚星堂用欧公故事
作者：释居简
朝代：宋

六花萼萼都无叶，万花斗白都输雪。缓飘微霰止还集，急趁回风飞欲绝。山固无愁鬓先老，竹非为米腰频折。乡来囊萤本同调，今夕风灯不愁灭。僧窗处处茶烟湿，渔舟个个纶竿掣。老坡不犯汝南令，粲如晴午裁新缬。乾坤荡荡无畛畦，比类区区空琐屑。雾沉云重记葳蕤，雨收风拾书轻瞥。肯为忠臣六月飞，剩烦太史从头说。粗人金帐暖如春，诗人布衾冷如铁。
和东坡守汝阴祷雨张龙公祠得小雪会饮聚星堂用欧公故事
作者：释居简
朝代：宋

六花萼萼都无叶，万花斗白都输雪。
缓飘微霰止还集，急趁回风飞欲绝。
山固无愁鬓先老，竹非为米腰频折。
乡来囊萤本同调，今夕风灯不愁灭。
僧窗处处茶烟湿，渔舟箇箇纶竿掣。
老坡不犯汝南令，粲如晴午裁新缬。
干坤荡荡无畛畦，比类区区空琐屑。
雾沉云重记葳蕤，雨收风拾书轻瞥。
肯为忠臣六月飞，剩烦太史从头说。
粗人金帐暖如春，诗人布衾冷如铁。
和六一居士守汝阴禁相似物赋雪
作者：释居简
朝代：宋

涟漪碎剪成新萼，廉纤带雨尤轻薄。人间但见巧番腾，天上不知谁制作。九地瑕疵都粉饰，重云揞塞难恢廓。晓光夺目增眩转，夜色侵灯尤闪烁。康庄充斥去无路，老干压低摇不落。寒棱冻得水生皮，气艳冷欺裘拥貉。可胜思苦相嘲谑，旋忘手冻争拿攫。乱委平堆可照书，圆瑳小握供弹雀。静闻裂竹亟扶颠，勇作探春思蹑屩。犯寒果胜附炎热，苦饥预庆歌丰乐。长须嫩煮蚓方泣，小龙新破团初瀹。默观造物真戏剧，更看一色吞沙漠。载赓险韵付衔枚，孤军大敌空横槊。寡和尤知白雪高，非偶自贻齐大噱。
和六一居士守汝阴禁相似物赋雪
作者：释居简
朝代：宋

涟漪碎剪成新萼，廉纤带雨尤轻薄。
人间但见巧番腾，天上不知谁制作。
九地瑕疵都粉饰，重云揞塞难恢廓。
晓光夺目增眩转，夜色侵灯尤闪烁。
康庄充斥去无路，老干压低摇不落。
寒棱冻得水生皮，气艷冷欺裘拥貉。
可胜思苦相嘲谑，旋忘手冻争拏攫。
乱委平堆可照书，圆瑳小握供弹雀。
静闻裂竹亟扶颠，勇作探春思蹑屩。
犯寒果胜附炎热，苦饥预庆歌丰乐。
长鬚嫩煮蚓方泣，小龙新破团初瀹。
默观造物真戏剧，更看一色吞沙漠。
载赓险韵付衔枚，孤军大敌空横槊。
寡和尤知白雪高，非偶自贻齐大噱。
和刘文伯春牛韵
作者：释居简
朝代：宋
体裁：七言绝句

不独分身在此州，通身灰土浑常牛。一从恼乱春风后，千古春风不断头。
和寒泉春日儿童三咏 其一 竹马
作者：释居简
朝代：宋

争跨迎侯彩竹新，相呼回策巧如萦。一鞭看是谁先著，稚子群中觅祖生。
和寒泉春日儿童三咏 其三 乌？角
作者：释居简
朝代：宋

煖响乌？二月初，调高不作小单于。年年陌上儿童戏，嚼徵含商尽不如。
和寒泉春日儿童三咏 其三 乌�角
作者：释居简
朝代：宋
体裁：七言绝句

煖响乌�二月初，调高不作小单于。年年陌上儿童戏，嚼徵含商尽不如。
和寒泉春日儿童三咏·其一
作者：释居简
朝代：宋

争跨迎侯彩竹新，相呼回策巧如萦。
一鞭看是谁先着，穉子群中觅祖生。
和寒泉春日儿童三咏·其三
作者：释居简
朝代：宋

暖响乌𣡶二月初，调高不作小单于。
年年陌上儿童戏，嚼征含商尽不如。
和寒泉春日儿童三咏·其二
作者：释居简
朝代：宋
体裁：七言绝句

纵轮不卷只嫌低，高处安知鹢退飞。弱缕不禁儿辈掣，断鸢弗下断云归。
和寒泉春日儿童三咏·竹马
作者：释居简
朝代：宋

争跨迎侯彩竹新，相呼回策巧如萦。一鞭看是谁先著，稚子群中觅祖生。纵轮不卷只嫌低，高处安知鹢退飞。弱缕不禁儿辈掣，断鸢弗下断云归。煖响乌？二月初，调高不作小单于。年年陌上儿童戏，嚼徵含商尽不如。
和海藏主韵
作者：释居简
朝代：宋

海涵地负避无门，万象森罗托此恩。万象之中全体露，胸襟流出尽乾坤。
和海藏主韵
作者：释居简
朝代：宋

海涵地负避无门，万象森罗托此恩。
万象之中全体露，胸襟流出尽干坤。
和睡翁巩仲至赋颐蒙斋赠澄元妙
作者：释居简
朝代：宋

静倚松门掩夕霏，不知求己去求谁。翳花旋扫无留蒂，蒙吝才消即善颐。彖象尚堪明古意，茅茨聊复傍寒漪。是中馀地藏缄默，何处人间更有诗。
和睡翁巩仲至赋颐蒙斋赠澄元妙
作者：释居简
朝代：宋

静倚松门掩夕霏，不知求己去求谁。
翳花旋扫无留蔕，蒙吝纔消即善颐。
彖象尚堪明古意，茅茨聊復傍寒漪。
是中余地藏缄默，何处人间更有诗。
和竹岩游虎丘
作者：释居简
朝代：宋
体裁：五言律诗

山低秋欲雨，树老晚藏烟。剑试道边石，花飞台外天。暝云埋古甃，嵌窦涨新泉。欲借松风鼎，煎茶些玉川。
和素斋口占兼简戆庵
作者：释居简
朝代：宋

岸巾斜日倚庭柯，调度疎明似小坡。
长铗不弹秋寂寞，短檠更问夜如何。
青云旧约联镳上，白苎新闻对酒歌。
秉钺登坛谁独步，今淮阴更办多多。
和素斋口占兼简戆庵
作者：释居简
朝代：宋

岸巾斜日倚庭柯，调度疏明似小坡。长铗不弹秋寂寞，短檠更问夜如何。青云旧约联镳上，白苧新闻对酒歌。秉钺登坛谁独步，今淮阴更办多多。
和赵湖州见寄
作者：释居简
朝代：宋
体裁：七言律诗

拙速诙谐与巧迟，约三章法赴吟期。一从鸥鹭忘情后，都是池塘入梦时。星履盍酬高步武，竹符聊试小施为。凛然心事明如日，况是从来畏四知。
哀三城
作者：释居简
朝代：宋

岁逢虎牛祸折萌，荡荡蜀道犹可评。嗾奸反正善其计，振槁拉枯徒尔勤。初虽覆杯可扑灭，终焉决海难为平。智人三尺眼前暗，明玉一玷磨弗晶。因仍扰扰不知了，残金欲灺连鞑人。武功夙著冲与寔，貂蝉贵欲兜牟成。孽成孤凤鸟不度，守有可死生无因。两公气节固相类，又类射虎飞将军。西和寅仲出儒素，开禧总饷先垂名。太丘是父有是子，冲楼跨灶前无伦。话头讲明有定见，不与奸谄相因循。犬戎日众我日寡，貔貅乍屈还乍信。贺兰饱鲜方醉醇，啮指不雠南霁云。恸哭秦庭不肯援，有严玉帐无分兵。借令空弮可持满，飞镝已尽风中鸣。三城父兄一时陷，况复骨肉怀亲亲。有生必死死有所，此死可羞尸素群。矜韬衒略谩蠢蠢，妒功嫉效徒逡逡。幸灾之迹弗容掩，不掉之尾何足云。乡来益昌倡大义，阿源流芳千载荣。胜天倘可恃人众，公道莫于行路听。后先忠节贯日星，野史孰愈良史真。
哀三城
作者：释居简
朝代：宋

岁逢虎牛祸折萌，荡荡蜀道犹可评。
嗾姦反正善其计，振槁拉枯徒尔勤。
初虽覆杯可扑灭，终焉决海难为平。
智人三尺眼前暗，明玉一玷磨弗晶。
因仍扰扰不知了，残金欲灺连鞑人。
武功夙着冲与寔，貂蝉贵欲兜牟成。
孽成孤凤鸟不度，守有可死生无因。
两公气节固相类，又类射虎飞将军。
西和寅仲出儒素，开禧总饷先垂名。
太丘是父有是子，衝楼跨竈前无伦。
话头讲明有定见，不与姦谄相因循。
犬戎日众我日寡，貔貅乍屈还乍信。
贺兰饱鲜方醉醇，嚙指不雠南霁云。
恸哭秦庭不肯援，有严玉帐无分兵。
借令空弮可持满，飞镝已尽风中鸣。
三城父兄一时陷，况復骨肉怀亲亲。
有生必死死有所，此死可羞尸素群。
矜韬衒略谩蠢蠢，妬功嫉效徒逡逡。
幸灾之迹弗容掩，不掉之尾何足云。
乡来益昌倡大义，阿源流芳千载荣。
胜天倘可恃人众，公道莫于行路听。
后先忠节贯日星，野史孰愈良史真。
响山阁
作者：释居简
朝代：宋

有耳诬墙壁，无声谤瑟琴。一机才破敌，何处弗知音。澹墨微茫古，哀丝夭阏沈。天风号万籁，终始不曾瘖。
响山阁
作者：释居简
朝代：宋

有耳诬墙壁，无声谤瑟琴。
一机纔破敌，何处弗知音。
澹墨微茫古，哀丝夭阏沈。
天风号万籁，终始不曾瘖。
哭赵别驾子野
作者：释居简
朝代：宋
体裁：五言律诗

年高唐进士，官小魏诸王。落落青云步，朣朣古锦囊。笔随文冢瘗，剑返虎丘藏。分得闲风月，湖山不掩光。
唁赵恕可府录丁母夫人忧
作者：释居简
朝代：宋

江东寻胜日，月幌怕寒侵。步转屏阴玉，花挑蕊尽金。区区留客意，的的爱儿心。有子母不死，因君感更深。懿质闲贞训，宗闺著令仪。子蕃知必贵，邻好为频移。素节尊勤俭，彤椽吐倔奇。滔滔东注恨，何日是还期。
唁赵恕可府录丁母夫人忧·其一
作者：释居简
朝代：宋

江东寻胜日，月幌怕寒侵。步转屏阴玉，花挑蕊尽金。区区留客意，的的爱儿心。有子母不死，因君感更深。
唁赵恕可府录丁母夫人忧·其一
作者：释居简
朝代：宋

江东寻胜日，月幌怕寒侵。
步转屏阴玉，花挑蘂尽金。
区区留客意，的的爱儿心。
有子母不死，因君感更深。
唁赵恕可府录丁母夫人忧·其二
作者：释居简
朝代：宋

懿质闲贞训，宗闺着令仪。
子蕃知必贵，隣好为频移。
素节尊勤俭，彤椽吐倔奇。
滔滔东注恨，何日是还期。
唁赵恕可府录丁母夫人忧·其二
作者：释居简
朝代：宋

懿质闲贞训，宗闺著令仪。子蕃知必贵，邻好为频移。素节尊勤俭，彤椽吐倔奇。滔滔东注恨，何日是还期。
唐人刘长卿送彻上人归越云禅客无心杖锡还沃洲深处草堂闲身随弊履经残雪手绽寒衣入旧山独向青山依树下空留明月在人间那堪别后长相忆云水苍苍但闲关洪义二上人请次韵归山阴
作者：释居简
朝代：宋
体裁：七言律诗

行云流水去仍还，多费清游少费闲。缺处欲修前夜月，烧痕旋补去年山。榻仍拂拭悬空壁，猿自归来守半閒。寂寞东家老茅屋，平安几日到松关。
啸云
作者：释居简
朝代：宋

月下悠然洞杳微，弗谐琴筑与埙箎。
不知林谷鹓鸿响，何似南阳抱膝时。
啸云
作者：释居简
朝代：宋

月下悠然洞杳微，弗谐琴筑与埙篪。不知林谷鹓鸿响，何似南阳抱膝时。
啸云
作者：释居简
朝代：宋
体裁：古风

胡笳未奏边云悄，长啸一声山月小。狂虏归思悲夜老，身未到家心已到。山云不似塞云腥，云中倚阑时一声。悠然清闻四十里，何独重围空万骑。
善拳洞
作者：释居简
朝代：宋
体裁：五言律诗

一山三洞幽，两洞碧通流。龙占层渊沕，鱼凭四足游。远舒云际望，凉惬水边留。更卜重来约，岩前石点头。
善权修造讫事
作者：释居简
朝代：宋

林表焕丹碧，化出一段奇。乡者未始见，今也其谁为。金锡来自闽，萍迹才止兹。跨门怀往昔，视篆恢宏规。所立志先定，志定山弗移。苦心忘艰勤，伫思常委蛇。复道行半天，云影低四垂。丛玉坐上天，白花水中坻。两忘深且高，旁列崇与卑。天人既交际，物我咸熙怡。殿以舍空王，空王颦两眉。长恐屋打头，东拄西防堕。棱层加峭峙，柱础奠仄攲。彫零古象设，一一皆新之。琐屑与灭裂，整顿靡孑遗。凄凉佛前灯，兰膏添满而。明光号无尽，安知无尽时。咨尔北山密，尔吾无学儿。曷如然此灯，千花开不萎。郁密暝云蔽，浩荡刚风吹。刚风吹不灭，相配天阳熙。
善权修造讫事
作者：释居简
朝代：宋

林表焕丹碧，化出一段奇。
乡者未始见，今也其谁为。
金锡来自闽，萍迹纔止兹。
跨门怀往昔，视篆恢宏规。
所立志先定，志定山弗移。
苦心忘艰勤，伫思常委蛇。
复道行半天，云影低四垂。
丛玉坐上天，白花水中坻。
两忘深且高，旁列崇与卑。
天人既交际，物我咸熙怡。
殿以舍空王，空王颦两眉。
长恐屋打头，东拄西防堕。
棱层加峭峙，柱础奠仄欹。
雕零古象设，一一皆新之。
琐屑与灭裂，整顿靡孑遗。
凄凉佛前灯，兰膏添满而。
明光号无尽，安知无尽时。
咨尔北山密，尔吾无学儿。
曷如然此灯，千花开不萎。
鬰密暝云蔽，浩荡刚风吹。
刚风吹不灭，相配天阳熙。
喜曹安抚还自泸南
作者：释居简
朝代：宋
体裁：七言律诗

蜀道因仍涨燧烟，烦公玉节照山川。省闱三见文衡正，边柝双兼武备全。传自老成需代去，不知威惠倩谁宣。回头半壁西南地，不是寻常刺史天。
喜雨美王长官
作者：释居简
朝代：宋

四月五月河港枯，下田上田龟拆涂。山湫剑沕龙光閟，一呼便为苍生超。油然请命朝帝阍，触翻玉女洗头盆。女从帝傍辄大笑，紫金蛇掣暾重昏。田稚九死皆返魂，舳舻衔尾沙水浑。扣如虚谷有逸响，享以明德无繁文。去年老瓦鸡豚酒，酒酣说尹终在口。属闻今复办多多，更听醉农新咏歌。
喜雨美王长官
作者：释居简
朝代：宋

四月五月河港枯，下田上田龟拆涂。
山湫剑沕龙光閟，一呼便为苍生超。
油然请命朝帝阍，触翻玉女洗头盆。
女从帝傍辄大笑，紫金蛇掣暾重昏。
田穉九死皆返魂，舳舻衔尾沙水浑。
扣如虚谷有逸响，享以明德无繁文。
去年老瓦鸡豚酒，酒酣说尹终在口。
属闻今復办多多，更听醉农新咏歌。
喜雪贺赵守
作者：释居简
朝代：宋

不见鲜明剪绿漪，焦劳夙夜动精祈。腊残虽缺三回白，岁闰何妨十日迟。孰谓天高催不得，自知心感弗曾疑。静中觑破玄冥巧，留作新春第一奇。拟絮因风又拟盐，只今此话可曾拈。待将巧思形容尽，合避新条比类嫌。褪煖已先云懵澒，挟寒相次雨廉纤。落梅声里浑如昼，囧囧横陈透玉蟾。
喜雪贺赵守·其一
作者：释居简
朝代：宋
体裁：七言律诗

不见鲜明剪绿漪，焦劳夙夜动精祈。腊残虽缺三回白，岁闰何妨十日迟。孰谓天高催不得，自知心感弗曾疑。静中觑破玄冥巧，留作新春第一奇。
喜雪贺赵守·其二
作者：释居简
朝代：宋

拟絮因风又拟盐，只今此话可曾拈。
待将巧思形容尽，合避新条比类嫌。
褪暖已先云懵澒，挟寒相次雨廉纤。
落梅声裏浑如昼，冏冏横陈透玉蟾。
喜雪贺赵守·其二
作者：释居简
朝代：宋

拟絮因风又拟盐，只今此话可曾拈。待将巧思形容尽，合避新条比类嫌。褪煖已先云懵澒，挟寒相次雨廉纤。落梅声里浑如昼，囧囧横陈透玉蟾。
四乡僧求语
作者：释居简
朝代：宋

夔到恭涪四五州，共他三十六江秋。南来衲子知多少，那个随流解截流。
四乡僧求语
作者：释居简
朝代：宋

夔到恭涪四五州，共他三十六江秋。
南来衲子知多少，那箇随流解截流。
四明陆韩二佳友登科
作者：释居简
朝代：宋

龙虎榜头千佛名，乱山寸碧起双明。预吟新句虽三首，莫放胪传第二声。得意马蹄须款曲，吐花兔颖看峥嵘。平生两眼人嫌白，青为君家好弟兄。江上得书才半月，漕闱旋与计偕初。荐闻得第喜何似，纵不嗣音曾弗疏。别院苦难应有助，大庭贾勇可无馀。首呼名氏须相报，雁若慵来亟遣鱼。
四明陆韩二佳友登科·其一
作者：释居简
朝代：宋
体裁：七言律诗

龙虎榜头千佛名，乱山寸碧起双明。预吟新句虽三首，莫放胪传第二声。得意马蹄须款曲，吐花兔颖看峥嵘。平生两眼人嫌白，青为君家好弟兄。
四明陆韩二佳友登科·其二
作者：释居简
朝代：宋

江上得书才半月，漕闱旋与计偕初。荐闻得第喜何似，纵不嗣音曾弗疏。别院苦难应有助，大庭贾勇可无馀。首呼名氏须相报，雁若慵来亟遣鱼。
四明陆韩二佳友登科·其二
作者：释居简
朝代：宋

江上得书纔半月，漕闱旋与计偕初。
荐闻得第喜何似，纵不嗣音曾弗疎。
别院苦难应有助，大庭贾勇可无余。
首呼名氏须相报，雁若慵来亟遣鱼。
四月初八
作者：释居简
朝代：宋

只么随流去，如何庆佛生。飘零嗟劫浊，湔洗俟河清。托讽知无益，谗谀又不情。韶阳奉尘刹，不荐一杯羹。
四月初八
作者：释居简
朝代：宋

只么随流去，如何庆佛生。
飘零嗟劫浊，湔洗俟河清。
託讽知无益，谗谀又不情。
韶阳奉尘剎，不荐一杯羹。
四香花图
作者：释居简
朝代：宋

虚空讲得四花飞，更着鲜风款曲吹。
直至如今无復见，笑凭子墨写新奇。
四香花图
作者：释居简
朝代：宋

虚空讲得四花飞，更著鲜风款曲吹。直至如今无复见，笑凭子墨写新奇。
国清寺绝顶更好亭下古梅
作者：释居简
朝代：宋

花开更好亭前枝，亭曰更好花更奇。我犹未到春已到，春不到此将焉归。千山万山俨环抱，一树两树藏嵚？。晓妆弗受朱粉污，老去自著莓苔衣。澹交霜髯与苍玉，雅宜茅舍横疏篱。云英风味有馀裕，石鲸鳞甲饶华滋。恍然罗浮月中见，髿髿绀发森冰肌。又如大窖冻不死，凛凛素节无瑕疵。纷纷红紫不解事，与春角逐何迟迟。待文作兴不足道，凡民碌碌终奚为。孤芳拔俗千万丈，未暇相与论襟期。贞姿皓态美无度，幽意独许鲜风知。悠然凭高一披拂，僧窗处处开晴霏。窗间跏趺拥风叶，照几碧眸岩电驰。渊渊方寸湛古井，一沤不动清涟漪。天香閟此无尽藏，潜于鼻观通几微。水流山空但自笑，理与神遇端如斯。乡来孤山水清浅，龟肤鹤膝相参差。青铜盘屈破香雪，紫铁矫揉骈明玑。膏肓泉石政为此，冠冕草木今其谁。天公亦复加靳惜，阔著湖水无边涯。八篇只遣处士赋，一点不放红尘飞。是中泉石固深秀，惜欠晴湖山四围。客如我辈亦不恶，拟赓疏影横斜诗。后车合改效颦辙，亦若佩弦仍佩韦。
国清寺绝顶更好亭下古梅
作者：释居简
朝代：宋
体裁：古风

花开更好亭前枝，亭曰更好花更奇。我犹未到春已到，春不到此将焉归。千山万山俨环抱，一树两树藏嵚�。晓妆弗受朱粉污，老去自著莓苔衣。澹交霜髯与苍玉，雅宜茅舍横疏篱。云英风味有馀裕，石鲸鳞甲饶华滋。恍然罗浮月中见，髿髿绀发森冰肌。又如大窖冻不死，凛凛素节无瑕疵。纷纷红紫不解事，与春角逐何迟迟。待文作兴不足道，凡民碌碌终奚为。孤芳拔俗千万丈，未暇相与论襟期。贞姿皓态美无度，幽意独许鲜风知。悠然凭高一披拂，僧窗处处开晴霏。窗间跏趺拥风叶，照几碧眸岩电驰。渊渊方寸湛古井，一沤不动清涟漪。天香閟此无尽藏，潜于鼻观通几微。水流山空但自笑，理与神遇端如斯。乡来孤山水清浅，龟肤鹤膝相参差。青铜盘屈破香雪，紫铁矫揉骈明玑。膏肓泉石政为此，冠冕草木今其谁。天公亦复加靳惜，阔著湖水无边涯。八篇只遣处士赋，一点不放红尘飞。是中泉石固深秀，惜欠晴湖山四围。客如我辈亦不恶，拟赓疏影横斜诗。后车合改效颦辙，亦若佩弦仍佩韦。
国清寺绝顶更好亭下古梅
作者：释居简
朝代：宋

花开更好亭前枝，亭曰更好花更奇。
我犹未到春已到，春不到此将焉归。
千山万山俨环抱，一树两树藏嵚𡼭。
晓粧弗受朱粉污，老去自着莓苔衣。
澹交霜髯与苍玉，雅宜茅舍横疎篱。
云英风味有余裕，石鲸鳞甲饶华滋。
恍然罗浮月中见，髿髿绀髮森冰肌。
又如大窖冻不死，凛凛素节无瑕疵。
纷纷红紫不解事，与春角逐何迟迟。
待文作兴不足道，凡民碌碌终奚为。
孤芳拔俗千万丈，未暇相与论襟期。
贞姿皓态美无度，幽意独许鲜风知。
悠然凭高一披拂，僧窗处处开晴霏。
窗间跏趺拥风叶，照几碧眸岩电驰。
渊渊方寸湛古井，一沤不动清涟漪。
天香閟此无尽藏，潜于鼻观通几微。
水流山空但自笑，理与神遇端如斯。
乡来孤山水清浅，龟肤鹤膝相参差。
青铜盘屈破香雪，紫铁矫揉骈明玑。
膏肓泉石政为此，冠冕草木今其谁。
天公亦復加靳惜，阔着湖水无边涯。
八篇只遣处士赋，一点不放红尘飞。
是中泉石固深秀，惜欠晴湖山四围。
客如我辈亦不恶，拟赓疎影横斜诗。
后车合改效颦辙，亦若佩弦仍佩韦。
图翁瓜圃出故淮东使者方诗境所藏杨补之三友
作者：释居简
朝代：宋

画寿诗中境，人修地下文。金兰三友合，泾渭两边分。冻壑层攲盖，炎天独欠君。莫嫌疏影瘦，及与欠清芬。
图翁瓜圃出故淮东使者方诗境所藏杨补之三友
作者：释居简
朝代：宋

画寿诗中境，人修地下文。
金兰三友合，泾渭两边分。
冻壑层欹盖，炎天独欠君。
莫嫌疎影瘦，及与欠清芬。
圆方外明伟室
作者：释居简
朝代：宋

沙砾不自汰，清明日遄逝。充此一寸虚，八纮静无翳。天风卷沧溟，涛山郁岧峣。悠然一沤灭，中有湛不摇。方其澄湛时，十日洞无际。用晦乃全功，何妨九乌毙。
圆方外明伟室
作者：释居简
朝代：宋

沙砾不自汰，清明日遄逝。
充此一寸虚，八纮静无翳。
天风卷沧溟，涛山鬰岧嶤。
悠然一沤灭，中有湛不摇。
方其澄湛时，十日洞无际。
用晦乃全功，何妨九乌毙。
圆无外一春不归兰犹有花
作者：释居简
朝代：宋
体裁：七言绝句

一春寂寞无人问，不为无人不谨初。犹有两花藏叶底，隙檐三见月如梳。
圆明后葬者居祖塔前属寺僧树表以识之
作者：释居简
朝代：宋
体裁：七言律诗

小桥南北尽僧居，彷佛天花傍镜湖。支遁厩中多养骏，丈人屋上试占乌。轩窗面面云痕湿，楼观层层水影孤。惆怅门前一抔土，倩谁封殖戒樵苏。
圆觉会首求颂
作者：释居简
朝代：宋
体裁：偈颂

大圆觉海胜伽蓝，七佛之师首发谭。引得上乘菩萨子，大光明藏作同参。
垂虹中秋
作者：释居简
朝代：宋

晚来林屋仙，鸾尾扫疎烟。
未啸骑鲸侣，先遮下濑船。
一规霜冏冏，万顷玉涟涟。
拈却明河咏，收还金薤篇。
铁檠乌足拟，石鼎弗须联。
等是春风手，清谐湘水絃。
空书聊復尔，风御已泠然。
傍睨休惊怪，吟中别有天。
垂虹中秋
作者：释居简
朝代：宋

晚来林屋仙，鸾尾扫疏烟。未啸骑鲸侣，先遮下濑船。一规霜囧囧，万顷玉涟涟。拈却明河咏，收还金薤篇。铁檠乌足拟，石鼎弗须联。等是春风手，清谐湘水弦。空书聊复尔，风御已泠然。傍睨休惊怪，吟中别有天。
塘淫
作者：释居简
朝代：宋

苍官百夫雄，盘错千仞冈。铁干紫尤劲，铜柯青更刚。屡吞霜雪敌，弗受斤斧戕。支厦不为柱，跨壑犹飞梁。胡为在泥滓，断岸繄关防。岂伊坚贞姿，泥滓永相望。中分枵其中，吻合相抵当。彼巧事穿凿，我方信行藏。惟其司出内，秉彝德之常。谨口饱涵畜，与时相抑扬。持满岂无道，损馀端有方。尾闾小溟渤，砥柱回污潢。瞥尔手翻覆，枯涸随汪洋。叔度万顷陂，未足与较量。匠氏弗遇郢，才不登俊良。藐然用其小，约水不得洚。有若古豪隽，落落吞湖江。遭时发所蕴，利泽何其厖。时哉倘不逢，蕙帐云雾窗。独善与兼善，一辙元非双。任大岂遗小，养浩惟能降。对此一感慨，勿谓吾言哤。
塘淫
作者：释居简
朝代：宋

苍官百夫雄，盘错千仞冈。
铁干紫尤劲，铜柯青更刚。
屡吞霜雪敌，弗受斤斧戕。
支厦不为柱，跨壑犹飞梁。
胡为在泥滓，断岸繄关防。
岂伊坚贞姿，泥滓永相望。
中分枵其中，脗合相抵当。
彼巧事穿凿，我方信行藏。
惟其司出内，秉彝德之常。
谨口饱涵畜，与时相抑扬。
持满岂无道，损余端有方。
尾闾小溟渤，砥柱回污潢。
瞥尔手翻覆，枯涸随汪洋。
叔度万顷陂，未足与较量。
匠氏弗遇郢，才不登俊良。
藐然用其小，约水不得洚。
有若古豪隽，落落吞湖江。
遭时发所藴，利泽何其厖。
时哉倘不逢，蕙帐云雾窗。
独善与兼善，一辙元非双。
任大岂遗小，养浩惟能降。
对此一感慨，勿谓吾言哤。
塘西寺闻蛙
作者：释居简
朝代：宋
体裁：五言律诗

器小易彭亨，声连踸踔群。三更万籁息，两部一池分。语海嗟难合，窥天亦浪云。寻无杜鹃处，得此不堪闻。
墨梅
作者：释居简
朝代：宋

描邈檀栾黪素元，万红千紫失根源。大玄自古人嫌白，白尽何妨反太玄。楚楚仙裳澹染缁，耐寒宜瘦不宜肥。莫言无子调商鼎，卿相当年有黑衣。省力寻春愈出奇，窥篷图上看新诗。杀风景问春知否，两手风霜一样龟。莫恨丹青废画工，不须求异只须同。玉容弗及寒鸦色，故托缁尘异汉宫。
墨梅·其一
作者：释居简
朝代：宋
体裁：七言绝句

描邈檀栾黪素元，万红千紫失根源。大玄自古人嫌白，白尽何妨反太玄。
墨梅·其三
作者：释居简
朝代：宋

省力寻春愈出奇，窥篷图上看新诗。杀风景问春知否，两手风霜一样龟。
墨梅·其三
作者：释居简
朝代：宋

省力寻春愈出奇，闚篷图上看新诗。
杀风景问春知否，两手风霜一样龟。
墨梅·其二
作者：释居简
朝代：宋
体裁：七言绝句

楚楚仙裳澹染缁，耐寒宜瘦不宜肥。莫言无子调商鼎，卿相当年有黑衣。
墨梅·其四
作者：释居简
朝代：宋

莫恨丹青废画工，不须求异只须同。玉容弗及寒鸦色，故托缁尘异汉宫。
墨梅·其四
作者：释居简
朝代：宋

莫恨丹青废画工，不须求异只须同。
玉容弗及寒鸦色，故託缁尘异汉宫。
墨竹
作者：释居简
朝代：宋

搜搅微茫到物初，解衣盘礴便扶疎。
岁寒节节曾参透，不负刚明一寸虚。
墨竹
作者：释居简
朝代：宋

搜搅微茫到物初，解衣盘礴便扶疏。岁寒节节曾参透，不负刚明一寸虚。
墨荔支
作者：释居简
朝代：宋

老坡曾比江瑶柱，或谓江瑶柱不如。
拟写钗头皱红小，断魂蛮雨瘴烟疎。
墨荔支
作者：释居简
朝代：宋

老坡曾比江瑶柱，或谓江瑶柱不如。拟写钗头皱红小，断魂蛮雨瘴烟疏。
墨荔枝
作者：释居简
朝代：宋
体裁：七言绝句

尘蜕冰肤玉透肌，皱絺洴墨剪裳衣。芳鲜甘与缁云老，不与轻红转眼稀。
墨藕花
作者：释居简
朝代：宋

红铺不是芬陁利，绿卷无非菡萏秋。以色媚人宁坏色，不随荣谢镜中羞。西子湖阴锦掞云，水风池阁度晴熏。影窥明王生绡薄，分外精神一两分。
墨藕花·其一
作者：释居简
朝代：宋
体裁：七言绝句

红铺不是芬陁利，绿卷无非菡萏秋。以色媚人宁坏色，不随荣谢镜中羞。
墨藕花·其二
作者：释居简
朝代：宋
体裁：七言绝句

西子湖阴锦掞云，水风池阁度晴熏。影窥明王生绡薄，分外精神一两分。
复斋坟前左顾石龟
作者：释居简
朝代：宋

宽罾密罔断江流，好在云藏莫浪游。我欲黄金如斗大，斩新左顾铸馀不。
复斋奚左藏挂冠
作者：释居简
朝代：宋

趁得身轻便挂冠，翩翩出岫白云闲。村疏一日是两日，心广半间如万间。聊把大门标俗子，别开荒径友佳山。羲皇向上多馀地，时对清风一破颜。特操刚明与俗乖，溪山亦复外形骸。子狂正作岂矫世，我醉欲眠聊纵怀。勇赋一归尤果决，光寒千丈不沉埋。从来林下何曾见，仅有先生闼可排。
复斋奚左藏挂冠·其一
作者：释居简
朝代：宋

趁得身轻便挂冠，翩翩出岫白云闲。村疏一日是两日，心广半间如万间。聊把大门标俗子，别开荒径友佳山。羲皇向上多馀地，时对清风一破颜。
复斋奚左藏挂冠·其二
作者：释居简
朝代：宋

特操刚明与俗乖，溪山亦复外形骸。子狂正作岂矫世，我醉欲眠聊纵怀。勇赋一归尤果决，光寒千丈不沉埋。从来林下何曾见，仅有先生闼可排。
复老归东嘉予亦治还蜀之装赋别湖上
作者：释居简
朝代：宋

华风不常煖，华月岂常曜。泠泠弗鸣条，囧囧自反照。野马空眯目，爝火谩腾耀。谁结萤囊口，寒原并秋烧。谁枵土囊腹，夜壑哀万窍。向迩虽暂热，凭力亦易悄。悠然付静胜，了不直一笑。山林隐君子，浮俗固殊调。华风起蘋末，华月挂林表。既安云霾妒，畴忍尘杂扰。角叹一麟足，鹗洗百鸷少。弱水三万里，蓬莱眼中小。况夫左传癖，举世不足乐。亦复烟霞痼，沉绵颇相肖。云胡去留柄，坐困佞壬袅。挥手从此别，掉头莫回眺。爱惜双眉厖，脱略万事了。龙翔解悬榻，雁宕拓吟徼。摩挲送鸿目，掷弃连鳌钓。云来寄心思，临风一长啸。
多景楼
作者：释居简
朝代：宋
体裁：七言律诗

好山可是登临少，此地云胡应接多。天自有初恢壮观，人非无故辄悲歌。烟收三面平开镜，雨后双鬟对绾螺。欲辩南徐古徐话，忍将名刻细摩挲。
夜泊三高亭
作者：释居简
朝代：宋
体裁：七言绝句

莼丝鲈脍不如施，歌散虽工又带讥。墙壁年时俱有耳，莫嗔鸥鹭往来稀。
夜泊故山
作者：释居简
朝代：宋

群峰雪后尚崔嵬，行尽黄昏不见梅。独有故庐山数曲，殷勤推月过溪来。略彴横溪度笋舆，稚松孙竹半蓁芜。呼童相伴锄明月，缺处重添一两株。
夜泊故山·其一
作者：释居简
朝代：宋

群峯雪后尚崔嵬，行尽黄昏不见梅。
独有故庐山数曲，殷勤推月过溪来。
夜泊故山·其一
作者：释居简
朝代：宋

群峰雪后尚崔嵬，行尽黄昏不见梅。独有故庐山数曲，殷勤推月过溪来。
夜泊故山·其二
作者：释居简
朝代：宋

略彴横溪度笋舆，稚松孙竹半蓁芜。呼童相伴锄明月，缺处重添一两株。
夜泊故山·其二
作者：释居简
朝代：宋

略彴横溪度笋舆，穉松孙竹半蓁芜。
呼童相伴鉏明月，缺处重添一两株。
大洞
作者：释居简
朝代：宋

才入肤生粟，炎炎伏暑前。凹中元有路，虚处岂无天。待扣钟非簴，将崩石架船。蜿蜒毋熟寐，我欲庆丰年。
大洞
作者：释居简
朝代：宋

纔入肤生粟，炎炎伏暑前。
凹中元有路，虚处岂无天。
待扣钟非簴，将崩石架船。
蜿蜒毋熟寐，我欲庆丰年。
大雄寺陈朝桧
作者：释居简
朝代：宋

托根陈土隋风烟，送尽鲤鱼蜚上天。六騑度江又如许，老彭社栎将齐年。彭自有商观五伯，区区社栎奚为者。君乎干老旧时天，刚中紫铁青铜坚。一年一年看妖妍，年年死在秋风前。轮囷孤顶鸾停翼，脱略霜皮蛟露脊。自古才难人弗惜，江东酒壶浇柱石。夜深风雨卷潭湫，霹雳一声天地秋。
大雄寺陈朝桧
作者：释居简
朝代：宋

託根陈土隋风烟，送尽鲤鱼蜚上天。
六騑度江又如许，老彭社栎将齐年。
彭自有商观五伯，区区社栎奚为者。
君乎干老旧时天，刚中紫铁青铜坚。
一年一年看妖妍，年年死在秋风前。
轮囷孤顶鸾停翼，脱略霜皮蛟露脊。
自古才难人弗惜，江东酒壶浇柱石。
夜深风雨卷潭湫，霹雳一声天地秋。
大雅堂
作者：释居简
朝代：宋

少陵何人斯，曰似司马迁。太史牛马走，于此何有焉。瞢者瞢不理，知言超言前。政如春在花，春岂必丑妍。又如发清弹，意岂必在弦。悠悠云出山，滔滔水行川。云水山川行，莫测何能然。不知其谁知，软语黄庭坚。庭坚语弗软，壮折滟滪颠。尽写剑硖诗，不数金薤篇。密付草玄后，夜光寒烛天。扁作大雅堂，醉墨犹明鲜。至今百岁后，此意惟心传。炎宋诸王孙，传癖不复痊。闭户阅宗派，尚友清社贤。吕韩俨前列，芳蜡然金莲。三洪偕二谢，病可携瘦权。夺胎换骨法，妙处尤拳拳。疏越正始音，细取麟角煎。亦有老斲轮，堂下时蹁跹。
大雅堂
作者：释居简
朝代：宋

少陵何人斯，曰似司马迁。
太史牛马走，于此何有焉。
瞢者瞢不理，知言超言前。
政如春在花，春岂必丑妍。
又如发清弹，意岂必在絃。
悠悠云出山，滔滔水行川。
云水山川行，莫测何能然。
不知其谁知，软语黄庭坚。
庭坚语弗软，壮折滟滪颠。
尽冩剑硖诗，不数金薤篇。
密付草玄后，夜光寒烛天。
扁作大雅堂，醉墨犹明鲜。
至今百岁后，此意惟心传。
炎宋诸王孙，传癖不復痊。
闭户阅宗派，尚友清社贤。
吕韩俨前列，芳蜡然金莲。
三洪偕二谢，病可携瘦权。
夺胎换骨法，妙处尤拳拳。
疏越正始音，细取麟角煎。
亦有老斲轮，堂下时蹁跹。
天乐赵紫芝画像赞
作者：释居简
朝代：宋
体裁：赞

一点虚明，八窗玲珑。万波不浑，百川自东。殆见其洒然乎外，孰知其渊乎其中。谓其襄阳漫仕，曰吾不为南宫。谓其江湖散人，曰吾不为龟蒙。乌在乎仪刑，先进而丹青太空。
天台宋紫薇光禄挽章
作者：释居简
朝代：宋

闲适与康宁，山林只一人。
风流两晋旧，翰墨四朝新。
五袴歌宣化，三盘载演纶。
垂杨闲意绪，华顶老精神。
广乐千龄会，溟波几度尘。
壶中留白日，庭下拥朱轮。
荷嫩衣重制，兰馨佩更纫。
玉颓千日酿，俗蜕百年身。
赋裏寻词客，桥边问应真。
灵光犹在鲁，商岭谩逃秦。
入社宜归洛，休耕不起莘。
骑箕渺何许，长啸玉楼春。
天台宋紫薇光禄挽章
作者：释居简
朝代：宋

闲适与康宁，山林只一人。风流两晋旧，翰墨四朝新。五裤歌宣化，三盘载演纶。垂杨闲意绪，华顶老精神。广乐千龄会，溟波几度尘。壶中留白日，庭下拥朱轮。荷嫩衣重制，兰馨佩更纫。玉颓千日酿，俗蜕百年身。赋里寻词客，桥边问应真。灵光犹在鲁，商岭谩逃秦。入社宜归洛，休耕不起莘。骑箕渺何许，长啸玉楼春。
天童俊侍者求颂
作者：释居简
朝代：宋
体裁：偈颂

笑将三应谩痴绝，老贼豩哉诈受谩。听尔情忘恩义断，珊瑚枝上月团团。
天竺两峰堂待月
作者：释居简
朝代：宋

朣朣如水洗新秋，到两峯前凝不流。
曾似丈人祠下看，丹梯飞步玉华楼。
天竺两峰堂待月
作者：释居简
朝代：宋

朣朣如水洗新秋，到两峰前凝不流。曾似丈人祠下看，丹梯飞步玉华楼。
太守劝耕别驾有诗子弟宾客皆和
作者：释居简
朝代：宋

华风暖入劝耕巵，后苑词头欲下时。
父老怕公归觐速，鶑花惜日燕歌迟。
肥生鸭顶痕遵渚，嫩学鹅儿蔓染丝。
好是东郊元佑寺，两年千骑驻旌旗。
太守劝耕别驾有诗子弟宾客皆和
作者：释居简
朝代：宋

华风煖入劝耕卮，后苑词头欲下时。父老怕公归觐速，莺花惜日燕歌迟。肥生鸭顶痕遵渚，嫩学鹅儿蔓染丝。好是东郊元祐寺，两年千骑驻旌旗。
太守陈中书问彰教近况
作者：释居简
朝代：宋

徐君旧剪茅，小小亦堪巢。野客便招隐，闲情赋解嘲。村疏难得友，葵熟易为庖。鼓吹分蛙部，琅玕长竹梢。瘦寻残火种，冗剔故书抄。北崦虽移檄，西湖未绝交。贫优宁似负，推固不如敲。自审如衡石，谁能较斗筲。曲池风力皱，缺甃藓文凹。曾枉行春旆，芳题满近郊。
太守陈中书问彰教近况
作者：释居简
朝代：宋

徐君旧剪茅，小小亦堪巢。
野客便招隠，闲情赋解嘲。
村疎难得友，葵熟易为庖。
鼓吹分蛙部，琅玕长竹梢。
瘦寻残火种，冗剔故书抄。
北崦虽移檄，西湖未绝交。
贫优宁似负，推固不如敲。
自审如衡石，谁能较斗筲。
曲池风力皱，缺甃藓文凹。
曾枉行春旆，芳题满近郊。
太湖初日
作者：释居简
朝代：宋
体裁：七言绝句

飞光飞上碧澜底，碧跨三州连底明。多少潜珍畏人见，只知犀炬太无情。
夫差避暑宫
作者：释居简
朝代：宋

天堑连天付水犀，离宫表裏万山围。
越帆直指吴松落，犹在娃宫醉不归。
夫差避暑宫
作者：释居简
朝代：宋

天堑连天付水犀，离宫表里万山围。越帆直指吴松落，犹在娃宫醉不归。
奉圣寺江阁
作者：释居简
朝代：宋

散衣江阁抚疎檐，吹彻西凉已属餍。
得陇未终还望蜀，半规更待月纤纤。
奉圣寺江阁
作者：释居简
朝代：宋

散衣江阁抚疏檐，吹彻西凉已属餍。得陇未终还望蜀，半规更待月纤纤。
如隐
作者：释居简
朝代：宋

堂堂伟冠衣，琅琅歌紫芝。洗空绮纨习，政恐富贵逼。富贵安在哉，一笑付倘来。不来亦不觅，不直水一杯。小圃时时开，不待春登台。俗驾驱尘埃，合为山灵回。隐非盛世事，说与隐君子。未尽碧山鱼，此隐诚何如。
如隠
作者：释居简
朝代：宋

堂堂伟冠衣，琅琅歌紫芝。
洗空绮纨习，政恐富贵逼。
富贵安在哉，一笑付倘来。
不来亦不觅，不直水一杯。
小圃时时开，不待春登台。
俗驾驱尘埃，合为山灵回。
隠非盛世事，说与隠君子。
未尽碧山鱼，此隠诚何如。
如隠索赋双梧
作者：释居简
朝代：宋
体裁：五言律诗

朝阳盘错地，分植在庭墀。百尺凛双操，九包来几时。孙枝云雨上，星履典刑垂。莫遣鶢鶋类，频来振羽仪。
妙华观
作者：释居简
朝代：宋
体裁：七言绝句

刬断从前杂想根，神锋斫水觅无痕。须知优钵元无树，不似诸方死葛藤。
妙湛禅师月岩舍利赞
作者：释居简
朝代：宋

及笄洗妆，一花一香。舍父求度，回度厥父。父子学空，机先有锋。父死开法，镆铘出匣。归奉其母，孤山之浒。示生有灭，笑与母诀。火后舍利，粲如繁星。如金之晶，如玉之明。堂堂月岩，如空行月。何庸留此，自暴丑拙。
妙湛禅师月岩舍利赞
作者：释居简
朝代：宋

及笄洗粧，一花一香。
舍父求度，回度厥父。
父子学空，机先有锋。
父死开法，镆鎁出匣。
归奉其母，孤山之浒。
示生有灭，笑与母诀。
火后舍利，粲如繁星。
如金之晶，如玉之明。
堂堂月岩，如空行月。
何庸留此，自暴丑拙。
姜贫乐青龙征商
作者：释居简
朝代：宋

月冷孤山幌，潮翻沪渎春。关讥今不古，课最食常贫。北雁云难驻，南枝雪又新。莫教诗满箧，忘却寄来频。
姜贫乐青龙征商
作者：释居简
朝代：宋

月冷孤山幌，潮翻沪渎春。
关讥今不古，课最食常贫。
北鴈云难驻，南枝雪又新。
莫教诗满箧，忘却寄来频。
威德方丈桂著花长官赵两山相过
作者：释居简
朝代：宋
体裁：五言律诗

举子忙时节，秋庭桂子春。暂分餐菊伴，来款种花人。密影窥檐小，繁英趁月新。发硎盘错外，树下看修轮。
孙氏封禅碑如囤俗呼囤碑
作者：释居简
朝代：宋
体裁：五言律诗

拆裂金刀地，三分得一分。干戈未奠枕，封禅已刊文。符瑞规前谬，勋劳诧后闻。水中龙欲下，矫首蜀江濆。
孤山前举溺死者
作者：释居简
朝代：宋

柳色经秋草葑湖，菱荷彫尽到菰蒲。谁将处士孤山路，幻出天台九想图。
孤山前举溺死者
作者：释居简
朝代：宋

柳色经秋草葑湖，菱荷雕尽到菰蒲。
谁将处士孤山路，幻出天台九想图。
孤山后
作者：释居简
朝代：宋
体裁：七言绝句

采鹢浮春皓齿歌，延祥观后晚偏多。可无人物如张绪，只是垂杨不似他。
孤山彭高士借榻
作者：释居简
朝代：宋

万籁笙镛一枕秋，幌云垂地月痕收。偶然做得还乡梦，梦见鸿濛与道游。
孤山彭高士借榻
作者：释居简
朝代：宋

万籁笙镛一枕秋，幌云垂地月痕收。
偶然做得还乡梦，梦见鸿蒙与道游。
孤山石泉
作者：释居简
朝代：宋

改火煮泠泠，坡翁梦亦灵。晓花虽满镜，夜影不移星。疏石供茶鼎，教谁续水经。每来频鉴止，同渭不同泾。
孤山石泉
作者：释居简
朝代：宋

改火煮泠泠，坡翁梦亦灵。
晓花虽满镜，夜影不移星。
疏石供茶鼎，教谁续水经。
每来频鑑止，同渭不同泾。
孤山行
作者：释居简
朝代：宋

盛时考槃古逸民，湖山草木咸知名。至今八篇烂古锦，岂特五字如长城。长驱万骑到其下，束手按甲循墙行。大邦维翰蔽骚雅，遐冲既折犹精神。抗衡剧孟一敌国，弹压西子孤山春。死诸葛走生仲达，送修靖邀陶渊明。聚蚊莫及怒雷迅，老瓦不乱黄钟鸣。清弹岂为赏音废，自芳更问林扉扃。鸥盟未冷浪拍拍，弋者何慕鸿冥冥。水流山空鹤态度，冰枯雪寒梅弟兄。梅当成实自调鼎，鹤既生子仍姓丁。乡来偶同赋招隐，老去亦各相忘形。故庐夜夜月如昼，少微耿耿天无云。千金傥可市骏骨，万古适足空凡群。百身可赎但虚语，九原唤起知无因。为公满酌井花水，酹一抔土公应闻。
孤山行
作者：释居简
朝代：宋

盛时考槃古逸民，湖山草木咸知名。
至今八篇烂古锦，岂特五字如长城。
长驱万骑到其下，束手按甲循墙行。
大邦维翰蔽骚雅，遐衝既折犹精神。
抗衡剧孟一敌国，弹压西子孤山春。
死诸葛走生仲达，送修靖邀陶渊明。
聚蚊莫及怒雷迅，老瓦不乱黄钟鸣。
清弹岂为赏音废，自芳更问林扉扃。
鸥盟未冷浪拍拍，弋者何慕鸿冥冥。
水流山空鹤态度，冰枯雪寒梅弟兄。
梅当成实自调鼎，鹤既生子仍姓丁。
乡来偶同赋招隠，老去亦各相忘形。
故庐夜夜月如昼，少微耿耿天无云。
千金傥可市骏骨，万古适足空凡群。
百身可赎但虚语，九原唤起知无因。
为公满酌井花水，酹一抔土公应闻。
孤山路
作者：释居简
朝代：宋

截水开平地，浮天界碧空。有云分越镜，无柳似吴虹。菱棹阑干外，荷花鉴影中。断桥吟不尽，行过御沟东。
孤山路
作者：释居简
朝代：宋

截水开平地，浮天界碧空。
有云分越镜，无柳似吴虹。
菱棹阑干外，荷花鑑影中。
断桥吟不尽，行过御沟东。
孺子祠堂
作者：释居简
朝代：宋

鈎党开端惨弗舒，悬知隠逸未全疎。
姦谀孔炽吾何与，名节虽高弊不除。
盟鹭相忘寻水宿，冥鸿那復死巢居。
澜翻平地浑漂汩，柰此悠然一叶虚。
孺子祠堂
作者：释居简
朝代：宋

钩党开端惨弗舒，悬知隐逸未全疏。奸谀孔炽吾何与，名节虽高弊不除。盟鹭相忘寻水宿，冥鸿那复死巢居。澜翻平地浑漂汩，柰此悠然一叶虚。
宁国奉圣寺有许浑旧题
作者：释居简
朝代：宋

题擅玉台宾，山名益着闻。
禽珍腾逸响，草异荐奇芬。
壁可曾留锡，檐栖欲去云。
尘嚣避三舍，不度碧溪濆。
宁国奉圣寺有许浑旧题
作者：释居简
朝代：宋

题擅玉台宾，山名益著闻。禽珍腾逸响，草异荐奇芬。壁可曾留锡，檐栖欲去云。尘嚣避三舍，不度碧溪濆。
安藏主
作者：释居简
朝代：宋
体裁：七言绝句

尽教佛性自瞒顸，终日如愚已自谩。不是较渠三十里，平生穿凿不相干。
宋兄安卿墨梅
作者：释居简
朝代：宋
体裁：七言绝句

清婉浑非铁石姿，故家别调合传衣。华风不疗春痕瘦，可是工夫不造微。
宋左曹湖州宣谕
作者：释居简
朝代：宋

皇华万斛下苕溪，夹道甘棠映绿漪。为问只今回首处，曷如它日劝耕时。恩光才洽腥风静，烽火初消化日迟。士不明经无足用，乡来殷侑亦如斯。
宋左曹湖州宣谕
作者：释居简
朝代：宋

皇华万斛下苕溪，夹道甘棠映绿漪。
为问只今回首处，曷如它日劝耕时。
恩光纔洽腥风静，烽火初消化日迟。
士不明经无足用，乡来殷侑亦如斯。
宋贤良见过
作者：释居简
朝代：宋

莫登百尺楼，岂无湖海豪。
莫挥北海尊，岂无老风骚。
风骚脆霜叶，郑卫壮虎牢。
龌龊胜宏放，昆吾避铅刀。
竞利黩奇货，遇士輶纤毫。
妄冀款段驰，不使鸾鹄高。
弱羽与微类，聚族喧林皋。
残粒酬渴饥，堕叶争爬搔。
忽乘吹送起，遂记荫翳翱。
因风不知反，堕地宁偿劳。
颠顿失故步，悲叫寻丛蒿。
击搏恐不免，弹射安得逃。
仰窥扶摇翮，俯媿腹背毛。
美人隔秋水，暖霭明春袍。
访旧溪上寺，泊我寺外濠。
开端问戒鼠，次及铭瘗獒。
坚穷与壮老，指摘仍绎缫。
玉石体自异，瑕颣宁容韬。
清评盍用恕，白战恶足鏖。
试请避三舍，大弨方载櫜。
宋贤良见过
作者：释居简
朝代：宋

莫登百尺楼，岂无湖海豪。莫挥北海尊，岂无老风骚。风骚脆霜叶，郑卫壮虎牢。龌龊胜宏放，昆吾避铅刀。竞利黩奇货，遇士輶纤毫。妄冀款段驰，不使鸾鹄高。弱羽与微类，聚族喧林皋。残粒酬渴饥，堕叶争爬搔。忽乘吹送起，遂记荫翳翱。因风不知反，堕地宁偿劳。颠顿失故步，悲叫寻丛蒿。击搏恐不免，弹射安得逃。仰窥扶摇翮，俯愧腹背毛。美人隔秋水，煖霭明春袍。访旧溪上寺，泊我寺外濠。开端问戒鼠，次及铭瘗獒。坚穷与壮老，指摘仍绎缫。玉石体自异，瑕颣宁容韬。清评盍用恕，白战恶足鏖。试请避三舍，大弨方载櫜。
定平怀墨梅
作者：释居简
朝代：宋

南昌梅少府，人道是梅仙。
不疗疎枝瘦，安知坏色妍。
春归天上去，真自镜中传。
同出吟机杼，无声亦自贤。
定平怀墨梅
作者：释居简
朝代：宋

南昌梅少府，人道是梅仙。不疗疏枝瘦，安知坏色妍。春归天上去，真自镜中传。同出吟机杼，无声亦自贤。
宝溪鹿苑寺
作者：释居简
朝代：宋
体裁：五言律诗

唐刻文虽泐，梁时寺可稽。已无金布地，犹有宝名溪。水媚珠生浦，云低篆绕畦。夜遥僧定起，璧月在璇题。
客去
作者：释居简
朝代：宋

茗椀篝灯自校雠，长歌伐木啸吟俦。九回断续珠难度，八月凄凉燕不留。夜雨忆同湖上榻，旧题曾拂涧西楼。破囊犹有新篇在，辄莫逢人说暗投。
客去
作者：释居简
朝代：宋

茗椀篝灯自校雠，长歌伐木啸吟俦。
九回断续珠难度，八月凄凉燕不留。
夜雨忆同湖上榻，旧题曾拂磵西楼。
破囊犹有新篇在，辄莫逢人说暗投。
客去
作者：释居简
朝代：宋
体裁：七言律诗

茗碗篝灯自校雠，长歌伐木啸吟俦。九回断续珠难度，八月凄凉燕不留。夜雨忆同湖上榻，旧题曾拂涧西楼。破囊犹有新篇在，辄莫逢人说暗投。
宥蚁
作者：释居简
朝代：宋

穷山忍调饥，小窗玄豹蹲。
百行无一羶，尔类曷所闻。
倏忽来往频，蠢蠕争夺繁。
报王张义气，贾勇如虎贲。
鼓行有行伍，回旋呼弟昆。
陁然方解严，滃然新分屯。
长蛇偶成势，偃月非无辕。
咂肤甚虮虱，足駃不可扪。
上我古生台，隙我新垝垣。
缀我玄兔颖，饮我陶泓浑。
或循伽梨圈，从朝不知昏。
小弹復就地，讵忍伤其元。
屡扫復屡集，再驰仍再奔。
咄哉诵箒儿，轻儇真少恩。
不復事扫除，直欲加燖燔。
斥儿旋呼蚁，请试为蚁论。
好生乃大德，略听吾吻吻。
尔宫大槐国，附庸檀萝根。
南柯在其左，东厢曾偃藩。
休云城郭卑，中有侯王尊。
蜩甲贡庭实，虫臂供盘飧。
犒享日厌余，糗粻时有存。
可以燕族属，可以蕃子孙。
悠哉天地间，晓然愚智分。
鹏则抟扶摇，鷃则止棘樊。
蟭螟固微茫，触蛮方并吞。
巨细俱逍遥，彼此适晏温。
老我不足慕，负尔犹忍言。
尔留固不恶，诵箒真尔冤。
去去别处去，我砌休重扳。
宥蚁
作者：释居简
朝代：宋

穷山忍调饥，小窗玄豹蹲。百行无一膻，尔类曷所闻。倏忽来往频，蠢蠕争夺繁。报王张义气，贾勇如虎贲。鼓行有行伍，回旋呼弟昆。陁然方解严，滃然新分屯。长蛇偶成势，偃月非无辕。咂肤甚虮虱，足駃不可扪。上我古生台，隙我新垝垣。缀我玄兔颖，饮我陶泓浑。或循伽梨圈，从朝不知昏。小弹复就地，讵忍伤其元。屡扫复屡集，再驰仍再奔。咄哉诵帚儿，轻儇真少恩。不复事扫除，直欲加燖燔。斥儿旋呼蚁，请试为蚁论。好生乃大德，略听吾㖧㖧。尔宫大槐国，附庸檀萝根。南柯在其左，东厢曾偃藩。休云城郭卑，中有侯王尊。蜩甲贡庭实，虫臂供盘飧。犒享日厌馀，糗粻时有存。可以燕族属，可以蕃子孙。悠哉天地间，晓然愚智分。鹏则抟扶摇，鴳则止棘樊。蟭螟固微茫，触蛮方并吞。巨细俱逍遥，彼此适晏温。老我不足慕，负尔犹忍言。尔留固不恶，诵帚真尔冤。去去别处去，我砌休重扳。
宽堂赵左藏泣子
作者：释居简
朝代：宋
体裁：五言律诗

广寒秋思苦，桂霣最芳枝。既失鸾胶助，宁忘獭髓医。彭于殇有间，苍与昊安知。不独天难问，人间更问谁。
宿化度
作者：释居简
朝代：宋

烈日炖云僦一单，曲肱聊復谢轻纨。
梦回不復疑蝴蝶，疑是蟾枝宿广寒。
宿化度
作者：释居简
朝代：宋

烈日燉云僦一单，曲肱聊复谢轻纨。梦回不复疑蝴蝶，疑是蟾枝宿广寒。
宿天目山西净行寺
作者：释居简
朝代：宋

有水有石又有竹，竹里僧窗皆面山。沆瀣弗胜和玉屑，可能来隐碧孱颜。
宿天目山西浄行寺
作者：释居简
朝代：宋

有水有石又有竹，竹裏僧窗皆面山。
沆瀣弗胜和玉屑，可能来隠碧孱颜。
寄三衢使君赵寺丞
作者：释居简
朝代：宋
体裁：七言律诗

刺史天开卷暝云，凛姿如玉照人明。蓬莱地近异尘世，箕颍风高凝古情。度外峻超千文俗，春来又劝一年耕。屏藩王室皆同姓，况是金瓯覆姓名。
寄严州陆使君
作者：释居简
朝代：宋

新棠阴接旧棠阴，独向千峯榭上吟。
厚俗工夫聊变雅，无弦音响付知心。
云开老兔纔飞上，尘避灵犀不敢侵。
老钓矶前清可镜，星星应未点华簪。
寄严州陆使君
作者：释居简
朝代：宋

新棠阴接旧棠阴，独向千峰榭上吟。厚俗工夫聊变雅，无弦音响付知心。云开老兔才飞上，尘避灵犀不敢侵。老钓矶前清可镜，星星应未点华簪。
寄乡州宪使曹国博
作者：释居简
朝代：宋

雁宕秀色连修眉，胸中岂止雁宕奇。
展旗卓笔在怀袖，文事武备皆称之。
剑南江山梓最胜，弹压江山须逸兴。
国子先生绣斧光，一道风烟入评品。
颇闻边警喧蜂虿，谈笑从容起凋瘵。
勿谓生平少作诗，古锦可容空载归。
寄乡州宪使曹国博
作者：释居简
朝代：宋

雁宕秀色连脩眉，胸中岂止雁宕奇。展旗卓笔在怀袖，文事武备皆称之。剑南江山梓最胜，弹压江山须逸兴。国子先生绣斧光，一道风烟入评品。颇闻边警喧蜂虿，谈笑从容起凋瘵。勿谓生平少作诗，古锦可容空载归。
寄了庵居士
作者：释居简
朝代：宋

炼得精明富绝隣，人间天上散闲人。
去年贫与今年别，未必香严有此贫。
寄了庵居士
作者：释居简
朝代：宋

鍊得精明富绝邻，人间天上散闲人。去年贫与今年别，未必香严有此贫。
寄元柏庭
作者：释居简
朝代：宋

慧林未试击虎术，已觉堂前草狼藉。
更说全提与半提，大空小空皆辟易。
壁立万仞二十年，不与诸方较目前。
愿从伏波老禅将，相与掎角摧其坚。
龙门余波靡不至，矻然中流一人耳。
事难方见丈夫心，委地宏纲看振起。
寄元柏庭
作者：释居简
朝代：宋

慧林未试击虎术，已觉堂前草狼藉。更说全提与半提，大空小空皆辟易。壁立万仞二十年，不与诸方较目前。愿从伏波老禅将，相与掎角摧其坚。龙门馀波靡不至，矻然中流一人耳。事难方见丈夫心，委地宏纲看振起。
寄南翔远讲主
作者：释居简
朝代：宋

白发垂垂尽入期，无人不笑此翁痴。人间五欲波澜阔，真忏何曾有尽时。趁此身轻未死前，两忘隆暑与祁寒。从头打并东西了，车轴花中占一单。
寄南翔远讲主·其一
作者：释居简
朝代：宋

白发垂垂尽入期，无人不笑此翁痴。人间五欲波澜阔，真忏何曾有尽时。
寄南翔远讲主·其一
作者：释居简
朝代：宋

白髮垂垂尽入期，无人不笑此翁痴。
人间五欲波澜阔，真忏何曾有尽时。
寄南翔远讲主·其二
作者：释居简
朝代：宋

趁此身轻未死前，两忘隆暑与祁寒。
从头打併东西了，车轴花中占一单。
寄南翔远讲主·其二
作者：释居简
朝代：宋

趁此身轻未死前，两忘隆暑与祁寒。从头打并东西了，车轴花中占一单。
寄唐察院
作者：释居简
朝代：宋

他日台纲整顿难，独观风旨弗他观。
修名夙振鸳鸾序，元服絻加獬豸冠。
已肆浊流堤衮衮，更教华月振团团。
都人快覩青骢马，不作从前款段看。
寄唐察院
作者：释居简
朝代：宋

他日台纲整顿难，独观风旨弗他观。脩名夙振鸳鸾序，元服絻加獬豸冠。已肆浊流堤衮衮，更教华月振团团。都人快睹青骢马，不作从前款段看。
寄坏庵
作者：释居简
朝代：宋

坏庵老牛老捏怪，刚把虚空立疆界。不知烧作一聚灰，问云此怪坏不坏。今犹不死亦不烧，掩息弗与生同条。苕溪清印故山月，一点灵犀通夜遥。倒刹拈花各三昧，会底不知渠不会。珊瑚树林日杲杲，东倒何妨复西擂。
寄坏庵
作者：释居简
朝代：宋

坏庵老牛老捏怪，刚把虚空立疆界。
不知烧作一聚灰，问云此怪坏不坏。
今犹不死亦不烧，掩息弗与生同条。
苕溪清印故山月，一点灵犀通夜遥。
倒剎拈花各三昧，会底不知渠不会。
珊瑚树林日杲杲，东倒何妨復西攂。
寄处州高使君疎寮
作者：释居简
朝代：宋

铸剑湖东景纬明，蜿蜒飞去水犹腥。
欲从正脉疏清镜，不信同流有浊泾。
千骑道山僊部曲，三岩画幅老丹青。
一帆送客供吟眺，数尽长亭与短亭。
寄处州高使君疏寮
作者：释居简
朝代：宋

铸剑湖东景纬明，蜿蜒飞去水犹腥。欲从正脉疏清镜，不信同流有浊泾。千骑道山仙部曲，三岩画幅老丹青。一帆送客供吟眺，数尽长亭与短亭。
寄安抚曹观使
作者：释居简
朝代：宋

君子不宜闲，闲中有节文。检方医竹瘦，图蔓发兰薰。见说新添鹤，频留欲去云。应无浮俗事，嘈杂玷清闻。筼筜抱节癯，风味似楼居。自是宦情薄，容教杯酒疏。扫除新筑室，收拾旧观书。何必陶元亮，斜阳自荷锄。
寄安抚曹观使·其一
作者：释居简
朝代：宋

君子不宜闲，闲中有节文。
检方医竹瘦，图蔓发兰熏。
见说新添鹤，频留欲去云。
应无浮俗事，嘈杂玷清闻。
寄安抚曹观使·其一
作者：释居简
朝代：宋

君子不宜闲，闲中有节文。检方医竹瘦，图蔓发兰薰。见说新添鹤，频留欲去云。应无浮俗事，嘈杂玷清闻。
寄安抚曹观使·其二
作者：释居简
朝代：宋

筼筜抱节癯，风味似楼居。自是宦情薄，容教杯酒疏。扫除新筑室，收拾旧观书。何必陶元亮，斜阳自荷锄。
寄安抚曹观使·其二
作者：释居简
朝代：宋

篔筜抱节癯，风味似楼居。
自是宦情薄，容教杯酒疎。
扫除新筑室，收拾旧观书。
何必陶元亮，斜阳自荷鉏。
寄宣城使君陈中书兼简谢别驾林叔恭
作者：释居简
朝代：宋

森戟凝香赋夜严，酲开玉色判厌厌。荼虽小苦还如荠，梅抑微酸必俟盐。寿富拓成千里域，光荣飞上一规蟾。道枢却在环中转，剩馥残膏亦溉沾。乐雠稽古暂专城，孰愈金莲夜直频。风月平分与宏放，江山多助到清新。乡来素练江犹净，近日芳池草又春。想见尊前酬别乘，武夷山下付衣人。
寄宣城使君陈中书兼简谢别驾林叔恭·其一
作者：释居简
朝代：宋
体裁：七言律诗

森戟凝香赋夜严，酲开玉色判厌厌。荼虽小苦还如荠，梅抑微酸必俟盐。寿富拓成千里域，光荣飞上一规蟾。道枢却在环中转，剩馥残膏亦溉沾。
寄宣城使君陈中书兼简谢别驾林叔恭·其二
作者：释居简
朝代：宋

乐雠稽古暂专城，孰愈金莲夜直频。风月平分与宏放，江山多助到清新。乡来素练江犹净，近日芳池草又春。想见尊前酬别乘，武夷山下付衣人。
寄宣城使君陈中书兼简谢别驾林叔恭·其二
作者：释居简
朝代：宋

乐雠稽古暂专城，孰愈金莲夜直频。
风月平分与宏放，江山多助到清新。
乡来素练江犹浄，近日芳池草又春。
想见尊前酬别乘，武夷山下付衣人。
寄宽堂赵左藏
作者：释居简
朝代：宋

玉壶饮湖渌，决眦连云根。霜蟾驾飞辙，万顷秋不痕。怀哉壶中仙，弗鉴行潦浑。一衿洞冰澌，三舍祛尘昏。玉盌勺冷瀣，琼佩经芳荪。剩撷书传香，鲜腾水花芬。爱闲受远次，负郭成荒村。广文饭不足，北海酒满樽。弗春长熙熙，弗约常存存。气馁贵益贱，道在卑逾尊。安知忘情地，岂在炙手门。只与白鸥说，莫与俗子论。
寄宽堂赵左藏
作者：释居简
朝代：宋
体裁：古风

玉壶饮湖渌，决眦连云根。霜蟾驾飞辙，万顷秋不痕。怀哉壶中仙，弗鉴行潦浑。一衿洞冰澌，三舍祛尘昏。玉碗勺冷瀣，琼佩经芳荪。剩撷书传香，鲜腾水花芬。爱闲受远次，负郭成荒村。广文饭不足，北海酒满樽。弗春长熙熙，弗约常存存。气馁贵益贱，道在卑逾尊。安知忘情地，岂在炙手门。只与白鸥说，莫与俗子论。
寄宽堂赵左藏
作者：释居简
朝代：宋

玉壶饮湖渌，决眦连云根。
霜蟾驾飞辙，万顷秋不痕。
怀哉壶中仙，弗鑑行潦浑。
一衿洞冰澌，三舍祛尘昏。
玉盌勺冷瀣，琼佩经芳荪。
剩撷书传香，鲜腾水花芬。
爱闲受远次，负郭成荒村。
广文饭不足，北海酒满樽。
弗春长熙熙，弗约常存存。
气馁贵益贱，道在卑逾尊。
安知忘情地，岂在炙手门。
只与白鸥说，莫与俗子论。
寄寒泉
作者：释居简
朝代：宋
体裁：七言律诗

贫则安之岂病焉，乘桴未暇况笺天。翰林足避将军污，内史灰从廷尉然。口伐固应无大敌，笔耕元自有丰年。讲明人爵君何欠，只欠苏司业酒钱。
寄岩运庵
作者：释居简
朝代：宋

报慈打底错流通，举家大小都诈聋。
人人诈得十分似，检点将来牛马风。
阿师不入者保社，真尚不存那忍诈。
正传若在瞎馿边，开眼堂堂误天下。
寄岩运庵
作者：释居简
朝代：宋

报慈打底错流通，举家大小都诈聋。人人诈得十分似，检点将来牛马风。阿师不入者保社，真尚不存那忍诈。正传若在瞎驴边，开眼堂堂误天下。
寄徽州谢使君密斋
作者：释居简
朝代：宋
体裁：五言律诗

新安产最良，引类赴文房。太守五四友，管城三二王。水分千里月，春满六州棠。丹穴皆鲜羽，丛霄看颉颃。
寄愿毒果
作者：释居简
朝代：宋

毒果才登灵鹫峰，南山马群为一空。鹫峰亦复无所容，寂寥风味南山同。聋人有耳固不聪，双眼复随双耳聋。苞苴公行丧真风，祝鮀之佞为正宗。有生穷极变则通，公无留滞蒿蓬中。行看劲气嘘长虹，拈出死蛇为活龙。
寄愿毒果
作者：释居简
朝代：宋

毒果才登灵鹫峰，南山马群为一空。
鹫峰亦復无所容，寂寥风味南山同。
聋人有耳固不聪，双眼復随双耳聋。
苞苴公行丧真风，祝鮀之佞为正宗。
有生穷极变则通，公无留滞蒿蓬中。
行看劲气嘘长虹，拈出死蛇为活龙。
寄晖道友
作者：释居简
朝代：宋
体裁：七言绝句

昔闻万法谁为侣，不觉连声叫了晖。想见老来新活计，不将三点作圆伊。
寄杨大监
作者：释居简
朝代：宋

商飈流西金，万卉寒如灰。
广寒烂银阙，初放蟾枝开。
一花堕九地，四海无纤埃。
钟作河岳灵，挺此梁栋才。
倘可济巨川，不然为盐梅。
我欲问此翁，山林起摧颓。
勺以长安酤，大白非鲸杯。
擘麟配万钱，鸟爪去不回。
抑以颂与箴，耸德如徂徕。
赋岂料敌手，吟非横槊才。
不如姑置之，高卧深云隈。
长啸揖箕翼，更把灵椿栽。
明年紫荷橐，此约当重来。
寄杨大监
作者：释居简
朝代：宋

商飙流西金，万卉寒如灰。广寒烂银阙，初放蟾枝开。一花堕九地，四海无纤埃。钟作河岳灵，挺此梁栋才。倘可济巨川，不然为盐梅。我欲问此翁，山林起摧颓。勺以长安酤，大白非鲸杯。擘麟配万钱，鸟爪去不回。抑以颂与箴，耸德如徂徕。赋岂料敌手，吟非横槊才。不如姑置之，高卧深云隈。长啸揖箕翼，更把灵椿栽。明年紫荷橐，此约当重来。
寄江东赵料院兼简仓使
作者：释居简
朝代：宋
体裁：七言律诗

江远天低月透沙，严城佳处舣仙槎。明分象纬占群玉，巍峙岑楼仰九华。棋局旋收归静胜，吟疆宽拓战淫哇。春回水驿分新句，更寄南枝一两花。
寄江东运使唐察院
作者：释居简
朝代：宋

勋业可曾看晓镜，垂虹回首鉴澄波。明鲜叵惜随时染，瞑眩其如变證何。舌在未忘输谔谔，边储聊复办多多。骄嘶只识瑶池路，仗下如何噤得他。
寄江东运使唐察院
作者：释居简
朝代：宋

勋业可曾看晓镜，垂虹回首鑑澄波。
明鲜叵惜随时染，瞑眩其如变证何。
舌在未忘输谔谔，边储聊復办多多。
骄嘶只识瑶池路，仗下如何噤得他。
寄湖州故旧
作者：释居简
朝代：宋

梦忆湖州旧，楼台画不如。
溪从城裏过，人在镜中居。
闭户防惊鹭，开窗便钓鱼。
鱼沈犹有雁，弗寄一行书。
寄湖州故旧
作者：释居简
朝代：宋

梦忆湖州旧，楼台画不如。溪从城里过，人在镜中居。闭户防惊鹭，开窗便钓鱼。鱼沈犹有雁，弗寄一行书。
寄漫塘刘平国索竹岩钱德载挽章
作者：释居简
朝代：宋

一从神武挂衣冠，千载华风去不还。闲惬清宁羞宦巧，静窥奔竞识天悭。高于少室从它售，捷似终南各自扳。我欲西风问无恙，不知著得几鸥闲。
寄漫塘刘平国索竹岩钱德载挽章
作者：释居简
朝代：宋

一从神武挂衣冠，千载华风去不还。
闲惬清宁羞宦巧，静闚奔竞识天悭。
高于少室从它售，捷似终南各自扳。
我欲西风问无恙，不知着得几鸥闲。
寄潼川东路李漕使
作者：释居简
朝代：宋

乡来江西游，见以旴水阴。博约剑津掾，亦复聆正音。转眼贴天高，再见无路寻。把茅丹丘城，谢家兰玉森。君家龙首兄，绛帐开沈沈。有时过萧寺，借榻清风林。笑我泉石痼，示以膏肓针。欲弹广陵散，惜无中散琴。欲上南阳疏，不如梁甫吟。琴以歌南风，吟以道古今。一鸣才邕邕，忍见凤鸟瘖。朣朣垂景星，坤维长照临。
寄潼川东路李漕使
作者：释居简
朝代：宋

乡来江西游，见以旴水阴。
博约剑津掾，亦復聆正音。
转眼贴天高，再见无路寻。
把茅丹丘城，谢家兰玉森。
君家龙首兄，绛帐开沈沈。
有时过萧寺，借榻清风林。
笑我泉石痼，示以膏肓针。
欲弹广陵散，惜无中散琴。
欲上南阳疏，不如梁甫吟。
琴以歌南风，吟以道古今。
一鸣才邕邕，忍见凤鸟瘖。
朣朣垂景星，坤维长照临。
寄照长老
作者：释居简
朝代：宋
体裁：七言绝句

梁普通年雪砌深，有人立雪觅安心。何如瞥转单于调，一鼓猊弦绝众音。
寄王平江侍郎
作者：释居简
朝代：宋

在御无弦别有音，音中逸响岂难寻。一弹首詟乘轩贵，万古群空立仗瘖。肆狡缺唇安夜穴，凭妖九尾远城阴。双旌不驻夫差国，谁振延陵季子心。浮俗伽梨水上萍，池塘密密蔽澄明。疏开堂印邀麾节，袖出台缄救劓黥。才办买山钱未了，又营捩鼻木随行。悬知不是缁云福，讵敢忘忧衒独清。
寄王平江侍郎·其一
作者：释居简
朝代：宋

在御无弦别有音，音中逸响岂难寻。一弹首詟乘轩贵，万古群空立仗瘖。肆狡缺唇安夜穴，凭妖九尾远城阴。双旌不驻夫差国，谁振延陵季子心。
寄王平江侍郎·其一
作者：释居简
朝代：宋

在御无絃别有音，音中逸响岂难寻。
一弹首詟乘轩贵，万古群空立仗瘖。
肆狡缺唇安夜穴，凭妖九尾远城阴。
双旌不驻夫差国，谁振延陵季子心。
寄王平江侍郎·其二
作者：释居简
朝代：宋
体裁：七言律诗

浮俗伽梨水上萍，池塘密密蔽澄明。疏开堂印邀麾节，袖出台缄救劓黥。才办买山钱未了，又营捩鼻木随行。悬知不是缁云福，讵敢忘忧衒独清。
寄盘隐府判
作者：释居简
朝代：宋

闲把新抽粉节题，疾邪字字赋心思。溺非袖手无遗援，虐是专门忍助为。山下水流花尽处，人间豕燎虱焦时。盈虚消息还来复，六月扶摇岂远而。
寄盘隠府判
作者：释居简
朝代：宋

闲把新抽粉节题，疾邪字字赋心思。
溺非袖手无遗援，虐是专门忍助为。
山下水流花尽处，人间豕燎虱焦时。
盈虚消息还来復，六月扶摇岂远而。
寄真尚书
作者：释居简
朝代：宋

京索风烟一日还，东山起了到西山。应知雅量浑相似，默蕴沉机只等闲。棋妙胜于淮上捷，扇轻铭露管中斑。共为天下苍生贺，不为苍生亦破颜。
寄真尚书
作者：释居简
朝代：宋

京索风烟一日还，东山起了到西山。
应知雅量浑相似，默藴沉机只等闲。
棋妙胜于淮上捷，扇轻铭露管中斑。
共为天下苍生贺，不为苍生亦破颜。
寄石龟翁总干
作者：释居简
朝代：宋
体裁：五言律诗

龟灵诗亦灵，铁瓮渺江城。爆得风骚兆，铿为琬琰声。看如容易得，吟却最难成。只有兰陵月，知余入细评。
寄福州李伯达
作者：释居简
朝代：宋
体裁：七言律诗

江汉归来重访寻，貂裘未弊亦尘侵。碧眸憎俗重扃户，白羽扇凉一援琴。池草易生苕水梦，莼羹难老故乡心。有书若问东阳瘦，记遣神林问惠琳。
寄秋塘陈敬甫
作者：释居简
朝代：宋

华风岂不声，默与静者吹。凉月自入袖，默许静者知。风乎岂必尔，月亦听所之。静者亦若是，弗与俗子期。俗方日日浮，静岂忍诡随。山林隘乾坤，小大各有宜。思君令人老，一见动岁时。下塘通上塘，一苇何远而。畴曩北山日，皂盖松间飞。澄潜二三子，喜迓见睫眉。著翁泉上亭，泉石讶久违。透闸观涛澜，雪溅冰玉澌。激翁技痒处，汹涌翻文辞。
寄秋塘陈敬甫
作者：释居简
朝代：宋

华风岂不声，默与静者吹。
凉月自入袖，默许静者知。
风乎岂必尔，月亦听所之。
静者亦若是，弗与俗子期。
俗方日日浮，静岂忍诡随。
山林隘干坤，小大各有宜。
思君令人老，一见动岁时。
下塘通上塘，一苇何远而。
畴曩北山日，皂盖松间飞。
澄潜二三子，喜迓见睫眉。
着翁泉上亭，泉石讶久违。
透闸观涛澜，雪溅冰玉澌。
激翁技痒处，汹涌翻文辞。
寄胜乐居士
作者：释居简
朝代：宋
体裁：七言绝句

邪法难扶只自谙，东西不辨作司南。输佗胜乐无玄解，禅板蒲团老住庵。
寄西禅骥无称
作者：释居简
朝代：宋

凌霄峰顶三年别，信亦不通书不达。怡山素约已休论，更欲染云歌一钵。鹪鹩一枝在林杪，三穴空嗟秋兔狡。况复疏慵与世乖，乘流却把乌藤拗。随流入流眼卓朔，胸中泾渭元清浊。曲为今时一线通，老鼠何妨入牛角。无限旁观皆罔措，它家自有通霄路。此理明明说向谁，笑倒无称老禅虎。
寄西禅骥无称
作者：释居简
朝代：宋

凌霄峰顶三年别，信亦不通书不达。
怡山素约已休论，更欲染云歌一钵。
鹪鹩一枝在林杪，三穴空嗟秋兔狡。
况復疎慵与世乖，乘流却把乌藤拗。
随流入流眼卓朔，胸中泾渭元清浊。
曲为今时一线通，老鼠何妨入牛角。
无限旁观皆罔措，它家自有通霄路。
此理明明说向谁，笑倒无称老禅虎。
寄赵仁和
作者：释居简
朝代：宋
体裁：七言律诗

剧繁迎刃听裁剸，化自京师守令宣。处默有声长殷殷，所闻无善不拳拳。戚联阊阖天虽近，下若沧溟德更渊。任是灵椿根力浅，也应凡草不齐年。
寄赵左司可斋
作者：释居简
朝代：宋
体裁：五言律诗

橙露荐华滋，江干记语离。断虹收雨后，风马驾潮时。梦喜登门娄，书惭去翼迟。橙今还可剪，浩荡乡来思。
寄逸长老
作者：释居简
朝代：宋
体裁：七言绝句

平高就下得其宜，出谷迁乔只旧蹊。天上好风人不见，共观百草一头低。
寄陈宣州中书
作者：释居简
朝代：宋

霁月横陈几许秋，拍肩小谢老风流。开尊孰愈暂挂榻，视草曷如高卧楼。旧有凤衔新紫诏，今无鹤似古扬州。颍川只说黄丞相，更为行春得小留。夷惠清和不尚同，直将两手袖春风。娄丰从劝三农始，初度重书二月中。欲与大年分殿最，试于小知击倥侗。虽云弱水归溟渤，自向西流不自东。
寄陈宣州中书·其一
作者：释居简
朝代：宋

霁月横陈几许秋，拍肩小谢老风流。开尊孰愈暂挂榻，视草曷如高卧楼。旧有凤衔新紫诏，今无鹤似古扬州。颍川只说黄丞相，更为行春得小留。
寄陈宣州中书·其一
作者：释居简
朝代：宋

霁月横陈几许秋，拍肩小谢老风流。
开尊孰愈暂挂榻，视草曷如高卧楼。
旧有凤衔新紫诏，今无鹤似古杨州。
颍川只说黄丞相，更为行春得小留。
寄陈宣州中书·其二
作者：释居简
朝代：宋
体裁：七言律诗

夷惠清和不尚同，直将两手袖春风。娄丰从劝三农始，初度重书二月中。欲与大年分殿最，试于小知击倥侗。虽云弱水归溟渤，自向西流不自东。
寄陈给事
作者：释居简
朝代：宋

别元龙了别西湖，到得兰陵二月初。
沉想金闺随梦熟，楷书玉楮问安疎。
傍人燕子新巢小，得友鶑雏暖翼舒。
落落环中有余地，道枢旋斡看虚邪。
寄陈给事
作者：释居简
朝代：宋

别元龙了别西湖，到得兰陵二月初。沉想金闺随梦熟，楷书玉楮问安疏。傍人燕子新巢小，得友莺雏煖翼舒。落落环中有馀地，道枢旋斡看虚邪。
寄陈黄岩
作者：释居简
朝代：宋
体裁：七言律诗

梅霖才自歇霶�，又复油然注上河。水绕百畦虽喜足，雨当六月不嫌多。甑虽未及炊先种，头已先低粒晚禾。岁事莫于田祖卜，只于堂下听弦歌。
寄陈黄岩
作者：释居简
朝代：宋

梅霖才自歇？？，又复油然注上河。水绕百畦虽喜足，雨当六月不嫌多。甑虽未及炊先种，头已先低粒晚禾。岁事莫于田祖卜，只于堂下听弦歌。
寄陈黄岩
作者：释居简
朝代：宋

梅霖纔自歇𩃎𩃱，又復油然注上河。
水绕百畦虽喜足，雨当六月不嫌多。
甑虽未及炊先种，头已先低粒晚禾。
岁事莫于田祖卜，只于堂下听絃歌。
寄黄岩赵长官
作者：释居简
朝代：宋

昔住白云城裏寺，清标曾揖两岩高。
丛卑旧忆曾栖棘，县壮新传略奏刀。
把似山林今日看，弗须湖海向来豪。
时人只识鸣弦手，不识无弦似醉陶。
寄黄岩赵长官
作者：释居简
朝代：宋

昔住白云城里寺，清标曾揖两岩高。丛卑旧忆曾栖棘，县壮新传略奏刀。把似山林今日看，弗须湖海向来豪。时人只识鸣弦手，不识无弦似醉陶。
密庵赞
作者：释居简
朝代：宋
体裁：古风

正法眼，曰破沙盆，曰漏灯盏。两段不殊，一倍相反。钝置云黄山下老禅魔，匙挑不上，罪不重科。但未知虚空消殒，毕竟如何。
寒山赞
作者：释居简
朝代：宋
体裁：四言诗

寒山指出，拾得执指。不曾见月，矮子看戏。
寒泉赴赵建康辟
作者：释居简
朝代：宋

辟书才下了，节节闯挐音。一日偶它适，尺书烦重寻。似回浮雪棹，来作访僧吟。梦草相忘地，于君忆更深。
寒泉赴赵建康辟
作者：释居简
朝代：宋

辟书纔下了，节节闯挐音。
一日偶它适，尺书烦重寻。
似回浮雪棹，来作访僧吟。
梦草相忘地，于君忆更深。
寒食
作者：释居简
朝代：宋

才见茅檐插柳条，便知寒食是今朝。春应不恨相寻晚，应恨常阴一半消。
寒食
作者：释居简
朝代：宋

纔见茅檐插柳条，便知寒食是今朝。
春应不恨相寻晚，应恨常阴一半消。
寓适
作者：释居简
朝代：宋

收雨岭云随所住，含风渊水偶然回。
虚怀任性如云水，閒裏徒将日月催。
寓适
作者：释居简
朝代：宋

收雨岭云随所住，含风渊水偶然回。虚怀任性如云水，閒里徒将日月催。
对菊寄王常博
作者：释居简
朝代：宋

鲜风嫩日养芳新，来会闲人九日盟。相泽畔吟腾晓馥，就花中隐著脩名。碧浮剩嗅茱萸醁，黄落谁摇沆瀣英。商素雅为仁者寿，荐甘？碧辅清明。
对菊寄王常博
作者：释居简
朝代：宋
体裁：七言律诗

鲜风嫩日养芳新，来会闲人九日盟。相泽畔吟腾晓馥，就花中隐著脩名。碧浮剩嗅茱萸醁，黄落谁摇沆瀣英。商素雅为仁者寿，荐甘�碧辅清明。
对菊寄王常博
作者：释居简
朝代：宋

鲜风嫩日养芳新，来会闲人九日盟。
相泽畔吟腾晓馥，就花中隠着修名。
碧浮剩嗅茱萸醁，黄落谁摇沆瀣英。
商素雅为仁者寿，荐甘𣂏碧辅清明。
小圃即事四首 其二 桃花著雨
作者：释居简
朝代：宋

恰则夭夭看小桃，靓妆撚指九分消。丁宁更耐明朝雨，款曲随风送落潮。
小圃即事四首 其四 芳径初日
作者：释居简
朝代：宋

白白红红短短篱，自锄芳径简繁枝。羲皇向上渊明老，此段家风说与谁。
小圃即事四首·其一
作者：释居简
朝代：宋
体裁：七言绝句

粉红蓓蕾弗禁吹，尽拾鲜英缀旧枝。欲赋惜春麾巽二，形容不到未开时。
小圃即事四首·其三
作者：释居简
朝代：宋
体裁：七言绝句

练帨新裁衬缟衣，暝云垂地拥瑶姬。自知素洁难谐俗，只赴梨花淡月期。
小圃即事四首·其二
作者：释居简
朝代：宋

恰则夭夭看小桃，靓粧捻指九分消。
丁宁更耐明朝雨，款曲随风送落潮。
小圃即事四首·其四
作者：释居简
朝代：宋

白白红红短短篱，自鉏芳径简繁枝。
羲皇向上渊明老，此段家风说与谁。
小圃即事四首·杏花著风
作者：释居简
朝代：宋

粉红蓓蕾弗禁吹，尽拾鲜英缀旧枝。欲赋惜春麾巽二，形容不到未开时。恰则夭夭看小桃，靓妆撚指九分消。丁宁更耐明朝雨，款曲随风送落潮。练帨新裁衬缟衣，暝云垂地拥瑶姬。自知素洁难谐俗，只赴梨花淡月期。白白红红短短篱，自锄芳径简繁枝。羲皇向上渊明老，此段家风说与谁。
小师求赞·其一
作者：释居简
朝代：宋
体裁：赞

平常心，摩竭合。砥柱不摇，风雷不迅。拈了也，示祖敬。无法商量，一印印定。
小师求赞·其二
作者：释居简
朝代：宋
体裁：赞

不会道，不会禅。更求文墨，掘地觅天。别调宫商妙不传。
小泊湖州
作者：释居简
朝代：宋

蜿蜒粉雉枕寒汀，阔着清苕碧界尘。
帆落水晶宫未晓，素花开尽一溪苹。
小泊湖州
作者：释居简
朝代：宋

蜿蜒粉雉枕寒汀，阔著清苕碧界尘。帆落水晶宫未晓，素花开尽一溪蘋。
小雪
作者：释居简
朝代：宋

入夜萧萧响，声消恰转更。
仅能酬节序，不足殄蝗螟。
瓦缝何曾满，庭凹亦未平。
窗疎灯欲死，俱误照书明。
小雪
作者：释居简
朝代：宋

入夜萧萧响，声消恰转更。仅能酬节序，不足殄蝗螟。瓦缝何曾满，庭凹亦未平。窗疏灯欲死，俱误照书明。
少陵画像
作者：释居简
朝代：宋

我思浣花翁，梦绕浣花水。
有竹一顷余，杜鹃暮春至。
开元天宝间，九州暗风尘。
新诗一洗涤，天地皆清明。
槐叶一杯春，思君欲走致。
悠然忧国心，天地相终始。
少陵画像
作者：释居简
朝代：宋

我思浣花翁，梦绕浣花水。有竹一顷馀，杜鹃暮春至。开元天宝间，九州暗风尘。新诗一洗涤，天地皆清明。槐叶一杯春，思君欲走致。悠然忧国心，天地相终始。
就以道池上假山
作者：释居简
朝代：宋
体裁：五言律诗

数朵忽横翔，云生午树凉。恍如江上画，移向泽中藏。絮落鱼翻影，花飞蝶趁香。却疑闲日月，只在此间长。
尼童携无象书求疏
作者：释居简
朝代：宋
体裁：七言绝句

初祖传心到女流，后人应合奋前修。若还再见阿閦国，一段风光扫土休。
山中像
作者：释居简
朝代：宋

之子瘦策湘竹枝，写我委羽春耕时。鞭索在手横溪湄，看牛饮溪特子随。开窗卷帘惊见之，有二文殊还自疑。镜中瘦影丝发无，参差又如饮溪牛。觜连觜，蹄踏蹄。恍然因我得见伊，不知见者端为谁。
山中像
作者：释居简
朝代：宋

之子瘦策湘竹枝，冩我委羽春耕时。
鞭索在手横溪湄，看牛饮溪特子随。
开窗卷帘惊见之，有二文殊还自疑。
镜中瘦影丝髮无，参差又如饮溪牛。
觜连觜，蹄踏蹄。
恍然因我得见伊，不知见者端为谁。
山居次卢玉堂见寄
作者：释居简
朝代：宋
体裁：七言律诗

旋十村墟旧缚茅，夜深云呗薄江郊。更无可借文书处，只好相寻野逸交。落叶自随流水去，闲门尽倒破囊抄。故人递迭青云去，谁与山人赋解嘲。
山藏主得李参政总持
作者：释居简
朝代：宋

半绕绳床付总持，独龙冈上旧全提。龙门千仞无留客，雨过大峨山画眉。
山藏主得李参政总持
作者：释居简
朝代：宋

半绕绳床付总持，独龙冈上旧全提。
龙门千仞无留客，雨过大峩山画眉。
山行即事
作者：释居简
朝代：宋
体裁：五言律诗

吹到堤边絮，春菲处处空。苦滋荼叶雨，野韵刺花风。荷贴平池绿，榴苞露井红。忽闻淮麦熟，且愿似崆峒。
山阴道中残雪
作者：释居简
朝代：宋
体裁：七言律诗

晃眼鲜明未寂寥，江村犹自碍渔樵。积阴虽重消平地，背日犹多压小桥。抢地竹头扶眩起，种畬山脚望晴烧。天诛螟螣躬行罚，杀气回春款款消。
岩首座母死归自灵隐以此唁之
作者：释居简
朝代：宋

望断灵山消息绝，不复倚门吹白发。或从西向问归程，腊月莲花随步发。灵山上首翻途辙，临丧不哀非旷达。回首一会俨然在，将此深心奉尘刹。
岩首座母死归自灵隠以此唁之
作者：释居简
朝代：宋

望断灵山消息绝，不復倚门吹白髮。
或从西向问归程，腊月莲花随步发。
灵山上首翻途辙，临丧不哀非旷达。
回首一会俨然在，将此深心奉尘剎。
峭庵
作者：释居简
朝代：宋
体裁：七言绝句

平常无事皆奇险，彼此忘机又葛藤。坐在他家平展处，脚头脚底更棱层。
崔中书家藏阎立本醉道士图
作者：释居简
朝代：宋

颓簪堕髻鸿都叟，爱酒如金叵常有。
有时得辄止奔鲸，各开吞海谽谺口。
不辞一醉一千日，千日芳鲜致无术。
临风大呼刘伯伦，欲分余沥洗浊泾。
伯伦拍浮酒船裏，不信人间有泾渭。
须臾酒醒骑马归，雪精玄犊颠倒骑。
半醒僮仆相扶携，嵬岸混澒忘颠隮。
狂态百出弗自知，画手一笑尽得之。
如镜铸像尤出奇，想当恁时百不理。
道德五千风过耳，更復沉酣到六经，六经古人糟粕耳。
崔中书家藏阎立本醉道士图
作者：释居简
朝代：宋

颓簪堕髻鸿都叟，爱酒如金叵常有。有时得辄止奔鲸，各开吞海谽谺口。不辞一醉一千日，千日芳鲜致无术。临风大呼刘伯伦，欲分馀沥洗浊泾。伯伦拍浮酒船里，不信人间有泾渭。须臾酒醒骑马归，雪精玄犊颠倒骑。半醒僮仆相扶携，嵬岸混澒忘颠隮。狂态百出弗自知，画手一笑尽得之。如镜铸像尤出奇，想当恁时百不理。道德五千风过耳，更复沉酣到六经，六经古人糟粕耳。
巫山高
作者：释居简
朝代：宋

阳台晴霞暖生缬，削玉六双云嵽嵲。
白盐赤甲秋未零，侧树欹岩妥鳞𩧆。
雾毂烟軿两朱凤，紫琼锒铛碧瑶鞚。
辙飞不点九地泥，泥滓各谐蝼蚁梦。
兰台词客词诡奇，讽微劝广胡不思。
更欲张仪聘燕赵，却嫌郑袖黄金少。
巫山高
作者：释居简
朝代：宋

阳台晴霞煖生缬，削玉六双云嵽嵲。白盐赤甲秋未零，侧树攲岩妥鳞？。雾毂烟軿两朱凤，紫琼锒铛碧瑶鞚。辙飞不点九地泥，泥滓各谐蝼蚁梦。兰台词客词诡奇，讽微劝广胡不思。更欲张仪聘燕赵，却嫌郑袖黄金少。
巫山高
作者：释居简
朝代：宋
体裁：古风

阳台晴霞煖生缬，削玉六双云嵽嵲。白盐赤甲秋未零，侧树攲岩妥鳞�。雾毂烟軿两朱凤，紫琼锒铛碧瑶鞚。辙飞不点九地泥，泥滓各谐蝼蚁梦。兰台词客词诡奇，讽微劝广胡不思。更欲张仪聘燕赵，却嫌郑袖黄金少。
己巳元宵种松庆母生初
作者：释居简
朝代：宋

白发生初庆此朝，手移松桂上岧峣。要知雪操寒尤劲，长伴庭萱老不彫。牲养独惭亏夙志，綵衣犹记舞元宵。旋添万本青青色，小作寒江涨怒潮。
己巳元宵种松庆母生初
作者：释居简
朝代：宋

白髮生初庆此朝，手移松桂上岧嶤。
要知雪操寒尤劲，长伴庭萱老不雕。
牲养独惭亏夙志，綵衣犹记舞元宵。
旋添万本青青色，小作寒江涨怒潮。
布袋赞·其一
作者：释居简
朝代：宋

赤脚才穿市，回头便笑人。手中果何物，弄物不知名。闭眼瞌睡，开眼业识。便恁么去，著甚死急。
布袋赞·其一
作者：释居简
朝代：宋

赤脚纔穿市，回头便笑人。
手中果何物，弄物不知名。
闭眼瞌睡，开眼业识。
便恁么去，着甚死急。
布袋赞·其三
作者：释居简
朝代：宋

笑破古音前，回头尽可怜。
只今无可笑，仰面笑青天。
赤脚知晴，蹑屐知雨。
只这一着，未敢相许。
布袋赞·其三
作者：释居简
朝代：宋

笑破古音前，回头尽可怜。只今无可笑，仰面笑青天。赤脚知晴，蹑屐知雨。只这一著，未敢相许。
布袋赞·其二
作者：释居简
朝代：宋

背后曾开鬼眼睛，虽然有眼又无筋。问他睹史宫中事，拈得乾鱼举似人。
布袋赞·其二
作者：释居简
朝代：宋

背后曾开鬼眼睛，虽然有眼又无筋。
问他覩史宫中事，拈得干鱼举似人。
布袋赞·其五
作者：释居简
朝代：宋
体裁：赞

正续无名，散圣无位。秦汉不收，惭愧惭愧。
布袋赞·其四
作者：释居简
朝代：宋

鱼乾拈起走长街，道是天宫带得来。铁奉化人顽似铁，阿师咍了更谁咍。
布袋赞·其四
作者：释居简
朝代：宋

鱼干拈起走长街，道是天宫带得来。
铁奉化人顽似铁，阿师咍了更谁咍。
常思惟大士赞·其一
作者：释居简
朝代：宋
体裁：赞

瞪目谛观时，风丝万绪风。一声潮雪响，打入正思惟。
常思惟大士赞·其七
作者：释居简
朝代：宋
体裁：赞

声亦观，色亦观。空劫后，空劫前。风动尘起，山深水寒。
常思惟大士赞·其三
作者：释居简
朝代：宋
体裁：赞

声成文，谓之音。作如是观，海底摸针。空王至今，悠悠我心。
常思惟大士赞·其九
作者：释居简
朝代：宋
体裁：赞

从闻思修，错了路头。将错就错，随流入流。补陀山鬼窟，海月半轮秋。
常思惟大士赞·其二
作者：释居简
朝代：宋
体裁：赞

海雾敛，山容开。神珠在掌，明镜当台。普门无锁钥，俗客不曾来。
常思惟大士赞·其五
作者：释居简
朝代：宋

轮珠一百八，数了从头数。
念兹在兹，不知其数。
自谓初于闻中，馿年入流亡所。
常思惟大士赞·其五
作者：释居简
朝代：宋

轮珠一百八，数了从头数。念兹在兹，不知其数。自谓初于闻中，驴年入流亡所。
常思惟大士赞·其八
作者：释居简
朝代：宋
体裁：赞

万窍不风，千波弗澜。天低月高，山深水寒。普门无路入，终始不曾关。
常思惟大士赞·其十二
作者：释居简
朝代：宋
体裁：赞

为散乱人，现如是相。方其定时，孰为此像。定乱一如，此像亦无。若言无像，天地悬隔。
常思惟大士赞·其四
作者：释居简
朝代：宋
体裁：赞

趁队选圆通，无端立下风。当时供死款，错说在闻中。
干元宵灯
作者：释居简
朝代：宋

门前来往沸笙箫，门裏何曾厌寂寥。
我欲烧灯看佛面，莫将风雨罢元宵。
干元宵灯
作者：释居简
朝代：宋

门前来往沸笙箫，门里何曾厌寂寥。我欲烧灯看佛面，莫将风雨罢元宵。
干塔顶
作者：释居简
朝代：宋
体裁：六言诗

休观平地棱层，只要当头辨的。道人老手能高，向上为渠拈出。
干浴
作者：释居简
朝代：宋
体裁：七言绝句

至老从生臭革囊，知他费了几盆汤。更言妙触宣明底，埋没光明古佛堂。
平望徐监酒新楼
作者：释居简
朝代：宋

水际楼居入眼新，傍窗横榻款诗人。早彫杜老双蓬鬓，晚赏徐卿两石麟。浓绿已摇三丈线，残红恰有一釐春。闲情直与眉霄壤，也为春归作小颦。
平望徐监酒新楼
作者：释居简
朝代：宋

水际楼居入眼新，傍窗横榻款诗人。
早雕杜老双蓬鬓，晚赏徐卿两石麟。
浓绿已摇三丈线，残红恰有一釐春。
闲情直与眉霄壤，也为春归作小颦。
平江太守李宝谟移漕荆湘
作者：释居简
朝代：宋

荆溪溪上传，接畛使君贤。行旅归如市，羁游亟受廛。丰储优郡计，薄敛裕民天。谁似山阴叟，临行赠一钱。不据喉衿地，如何展壮图。一麾移使节，三楚即全吴。鹦鹉春常早，貔貅信必孚。不知坐上客，更有祢生无。
平江太守李宝谟移漕荆湘·其一
作者：释居简
朝代：宋
体裁：五言律诗

荆溪溪上传，接畛使君贤。行旅归如市，羁游亟受廛。丰储优郡计，薄敛裕民天。谁似山阴叟，临行赠一钱。
平江太守李宝谟移漕荆湘·其二
作者：释居简
朝代：宋
体裁：五言律诗

不据喉衿地，如何展壮图。一麾移使节，三楚即全吴。鹦鹉春常早，貔貅信必孚。不知坐上客，更有祢生无。
广教不厌亭
作者：释居简
朝代：宋
体裁：七言绝句

眼挂层峦醉益青，旋疑身是出山云。一泉一石忘情地，都作鸿沟与俗分。
应真赞三首·其一
作者：释居简
朝代：宋

传的的之宗自举，冰壶春未回而痕垢无些，玉林月已上而清光有许。
湛存此箇宗乘，肯坏人家男女。
黄梅之钵笑夜偷，少室之衣疑浪与。
方彻地区，圆该天宇。
神发幽而空谷应呼，声出碍而霜钟忽杵。
庵居即事
作者：释居简
朝代：宋
体裁：七言绝句

欲过东家怕渡桥，欲题黄叶怕随潮。经旬不踏门前路，陡顿苍苔绿色饶。
廉上人得玄晖活法
作者：释居简
朝代：宋
体裁：七言绝句

微抹岑楼不见尖，澹迷山阁不蜚檐。一从蒙澒云收后，活法知谁付阿廉。
开元观乃何畏斋施地张练师开山
作者：释居简
朝代：宋
体裁：五言律诗

何必过流沙，浔溪种道芽。雄开献王地，胜傍觉皇家。云侣呼朝斗，星坛数扣牙。胎仙翔集后，底处蛰灵蛇。
开田
作者：释居简
朝代：宋

曩说琛师迈往贤，不将大义答开田。欲惩后世人尸素，敢昧前修自弃捐。把似诞谩规信施，何如勤苦佐丰年。钁头边事超今古，侥倖逢年是偶然。
开田
作者：释居简
朝代：宋

曩说琛师迈往贤，不将大义答开田。
欲惩后世人尸素，敢昧前修自弃捐。
把似诞谩规信施，何如勤苦佐丰年。
镢头边事超今古，侥倖逢年是偶然。
弁浄人奉辟支佛牙求度
作者：释居简
朝代：宋
体裁：七言绝句

错认缘生不自知，退牙今属弁沙弥。若还祖弁有灵骨，选得僧成莫学伊。
张主簿葵庵
作者：释居简
朝代：宋

寸金尺地长安土，不种其他只种葵。
葵倚太阳知向背，土于生物荐华滋。
睡醒檐影三竿早，歌彻花阴几綫迟。
欲劝飞光一杯酒，要看侧盏绕芳枝。
张主簿葵庵
作者：释居简
朝代：宋

寸金尺地长安土，不种其他只种葵。葵倚太阳知向背，土于生物荐华滋。睡醒檐影三竿早，歌彻花阴几线迟。欲劝飞光一杯酒，要看侧盏绕芳枝。
张令人诵经
作者：释居简
朝代：宋

沉思何处雨花零，彷佛灵山会上曾。
不媿后来成佛女，宛如前辈在家僧。
翳花去眼空无蔕，老玉胜春瘦弗棱。
相伴灵椿岁寒操，共看两干又传灯。
张令人诵经
作者：释居简
朝代：宋

沉思何处雨花零，彷佛灵山会上曾。不愧后来成佛女，宛如前辈在家僧。翳花去眼空无蒂，老玉胜春瘦弗棱。相伴灵椿岁寒操，共看两干又传灯。
张公洞
作者：释居简
朝代：宋

仙蹊九地更深层，扪磴扳崖谢瘦藤。
候彻鼎芽抽薿薿，滴残钟乳缀棱棱。
诡形象物疑成怪，虚处存神唤得应。
惆怅石馿鞭不起，弗如鸡犬解骞腾。
张公洞
作者：释居简
朝代：宋

仙蹊九地更深层，扪磴扳崖谢瘦藤。候彻鼎芽抽薿薿，滴残钟乳缀棱棱。诡形象物疑成怪，虚处存神唤得应。惆怅石驴鞭不起，弗如鸡犬解骞腾。
张公洞得响石
作者：释居简
朝代：宋

汉张烧炼处，切得一痕云。
土蚀爊金液，苔皴截铁文。
响非弦脆杂，清浣俗纷纭。
袖裏东溟小，罗浮不足云。
张公洞得响石
作者：释居简
朝代：宋

汉张烧炼处，切得一痕云。土蚀爊金液，苔皴截铁文。响非弦脆杂，清浣俗纷纭。袖里东溟小，罗浮不足云。
张别驾饶州之任
作者：释居简
朝代：宋
体裁：七言律诗

絮飞无迹送行舟，春树江云共献酬。国子先生为太守，碧山学士作监州。晴开庐阜微茫晓，籁挟芝山汗漫秋。华月光风在怀袖，同吟同啸莫鸿沟。
张南雄之官
作者：释居简
朝代：宋

一麾梅岭下，征旆踏春妍。响郑尚书履，收王大令毡。阜财昌国本，裕食佐民天。来岁花如雪，芳枝记驿传。
张南雄之官
作者：释居简
朝代：宋

一麾梅岭下，征旆踏春妍。
响郑尚书履，收王大令氊。
阜财昌国本，裕食佐民天。
来岁花如雪，芳枝记驿传。
张荃翁赴浦江丞而丧耦唁荃翁谢穫轩见寄
作者：释居简
朝代：宋

蓝田厅壁记，又向浦江镌。棋垒须延敌，吟疆旋拓边。镜空鸾独舞，幌冷鹤先眠。八咏弦难续，麒麟角可煎。绝笑诸郎似乃翁，荃翁又自去哦松。救焚赏必先焦额，欲雨香非后土龙。徵调苦多忘惜日，燮调伤煖不成冬。吴江短楫华亭月，称副茎齑藐万钟。
张荃翁赴浦江丞而丧耦唁荃翁谢穫轩见寄·其一
作者：释居简
朝代：宋
体裁：五言律诗

蓝田厅壁记，又向浦江镌。棋垒须延敌，吟疆旋拓边。镜空鸾独舞，幌冷鹤先眠。八咏弦难续，麒麟角可煎。
张荃翁赴浦江丞而丧耦唁荃翁谢穫轩见寄·其二
作者：释居简
朝代：宋

绝笑诸郎似乃翁，荃翁又自去哦松。
捄焚赏必先焦额，欲雨香非后土龙。
征调苦多忘惜日，燮调伤暖不成冬。
吴江短楫华亭月，称副茎虀藐万钟。
张荃翁赴浦江丞而丧耦唁荃翁谢穫轩见寄·其二
作者：释居简
朝代：宋

绝笑诸郎似乃翁，荃翁又自去哦松。救焚赏必先焦额，欲雨香非后土龙。徵调苦多忘惜日，燮调伤煖不成冬。吴江短楫华亭月，称副茎齑藐万钟。
张萱作妃子夜游图子由谓之秦虢并驱争先图文潞公司马公东坡兄弟一时名胜洎宣和宸翰在焉藏诸御府后归绍兴权倖家复为开禧权倖所有更化后景献仲兄得之
作者：释居简
朝代：宋

孰挥若木枝，日驭不可勒。志士分寸惜，长绳系不得。忽观此图使我伤，使我痛愤嗟三郎。三郎飞入月中去，回首不知宫漏长。金羁金勒控紫缰，玉花玉面下采床。天阶夜色净如洗，宫弯促？相抵当。十家三国归模写，不写渔阳闹胡马。较来不画亦不妨，囧囧莫掩张曲江。宣和宸奎独烂烂，元祐名卿题得满。既归天上誇袭藏，又落人间作奇玩。沉思恶衣菲饮食，过门不子呱呱泣。张萱已矣倘可呼，为我只作涂山图。
张萱作妃子夜游图子由谓之秦虢并驱争先图文潞公司马公东坡兄弟一时名胜洎宣和宸翰在焉藏诸御府后归绍兴权倖家复为开禧权倖所有更化后景献仲兄得之
作者：释居简
朝代：宋
体裁：古风

孰挥若木枝，日驭不可勒。志士分寸惜，长绳系不得。忽观此图使我伤，使我痛愤嗟三郎。三郎飞入月中去，回首不知宫漏长。金羁金勒控紫缰，玉花玉面下采床。天阶夜色净如洗，宫弯促�相抵当。十家三国归模写，不写渔阳闹胡马。较来不画亦不妨，囧囧莫掩张曲江。宣和宸奎独烂烂，元祐名卿题得满。既归天上誇袭藏，又落人间作奇玩。沉思恶衣菲饮食，过门不子呱呱泣。张萱已矣倘可呼，为我只作涂山图。
张萱作妃子夜游图子由谓之秦虢并驱争先图文潞公司马公东坡兄弟一时名胜洎宣和宸翰在焉藏诸御府后归绍兴权倖家復为开禧权倖所有更化后景献仲兄得之
作者：释居简
朝代：宋

孰挥若木枝，日驭不可勒。
志士分寸惜，长绳繫不得。
忽观此图使我伤，使我痛愤嗟三郎。
三郎飞入月中去，回首不知宫漏长。
金羁金勒控紫缰，玉花玉面下采床。
天阶夜色浄如洗，宫弯促𩍐相抵当。
十家三国归模冩，不冩渔阳闹胡马。
较来不画亦不妨，冏冏莫掩张曲江。
宣和宸奎独烂烂，元佑名卿题得满。
既归天上夸袭藏，又落人间作奇玩。
沉思恶衣菲饮食，过门不子呱呱泣。
张萱已矣倘可呼，为我只作涂山图。
强斋高使君假山
作者：释居简
朝代：宋

呼猿洞口冷泉湾，尽把天真作假看。
低切一峯庭际立，屹如九仞坐中寒。
闲来不觉留连久，好处方知斗砌难。
尤物移人易成趣，莫嗔强健懒弹冠。
强斋高使君假山
作者：释居简
朝代：宋

呼猿洞口冷泉湾，尽把天真作假看。低切一峰庭际立，屹如九仞坐中寒。闲来不觉留连久，好处方知斗砌难。尤物移人易成趣，莫嗔强健懒弹冠。
强斋高使君金书诸经赞
作者：释居简
朝代：宋

淀蓝蘸楮，屑金作字。
去字与楮，经果何似。
曰此诸经，即楮与金。
续父厥志，写佛语心。
惟佛语心，粤如父志。
一点画中，具无量义。
字可悉数，义则无量。
欲了其源，冥去来相。
强斋大士，年八十余。
目如心明，作蝇头书。
于一蝇头，分可为二。
尘毛太华，弗巨弗细。
佛神力故，初不作难。
是故北磵，作如是观。
强斋高使君金书诸经赞
作者：释居简
朝代：宋

淀蓝蘸楮，屑金作字。去字与楮，经果何似。曰此诸经，即楮与金。续父厥志，写佛语心。惟佛语心，粤如父志。一点画中，具无量义。字可悉数，义则无量。欲了其源，冥去来相。强斋大士，年八十馀。目如心明，作蝇头书。于一蝇头，分可为二。尘毛太华，弗巨弗细。佛神力故，初不作难。是故北涧，作如是观。
强斋高秘阁过访二子侍
作者：释居简
朝代：宋

囊粟排金破黑甜，晓来乾鹊响晴檐。西游佳气作秋爽，东聚列星应夜占。双玉佩声随步武，老人躔度动沈潜。岂惟萧寺生晶色，白叟黄童亦快瞻。
强斋高秘阁过访二子侍
作者：释居简
朝代：宋

囊粟排金破黑甜，晓来干鹊响晴檐。
西游佳气作秋爽，东聚列星应夜占。
双玉佩声随步武，老人躔度动沈潜。
岂惟萧寺生晶色，白叟黄童亦快瞻。
彰教山茶敌胜宣城
作者：释居简
朝代：宋
体裁：七言绝句

吟压宣城小杜陵，忍红红拟白头吟。丹滋晓滴珊瑚重，闯户春寒翠幄深。
彰教建法堂
作者：释居简
朝代：宋
体裁：七言绝句

善法堂倾法不倾，欲支一木要重新。行看堂下如云拥，孰谓今无老斲轮。
很石
作者：释居简
朝代：宋

石很与孙俦，安知很易柔。借州托强援，归妹叶奇谋。蜀相死犹胜，晋宣生可偷。吞吴恨如海，微意似尊周。
很石
作者：释居简
朝代：宋

石很与孙俦，安知很易柔。
借州託强援，归妹叶奇谋。
蜀相死犹胜，晋宣生可偷。
吞吴恨如海，微意似尊周。
徐提刑挽章
作者：释居简
朝代：宋
体裁：五言律诗

衣冠忽蜕尘，桃下是仙津。身与吴天远，恩沾楚泽新。授官宁后子，退己不先人。尽是无私处，何惭第五伦。
復斋坟前左顾石龟
作者：释居简
朝代：宋

宽罾密罔断江流，好在云藏莫浪游。
我欲黄金如斗大，斩新左顾铸余不。
復斋奚左藏挂冠·其一
作者：释居简
朝代：宋

趁得身轻便挂冠，翩翩出岫白云闲。
村疎一日是两日，心广半间如万间。
聊把大门标俗子，别开荒径友佳山。
羲皇向上多余地，时对清风一破颜。
復斋奚左藏挂冠·其二
作者：释居简
朝代：宋

特操刚明与俗乖，溪山亦復外形骸。
子狂正作岂矫世，我醉欲眠聊纵怀。
勇赋一归尤果决，光寒千文不沉埋。
从来林下何曾见，仅有先生闼可排。
復老归东嘉予亦治还蜀之装赋别湖上
作者：释居简
朝代：宋

华风不常暖，华月岂常曜。
泠泠弗鸣条，冏冏自反照。
野马空瞇目，爝火谩腾耀。
谁结萤囊口，寒原并秋烧。
谁枵土囊腹，夜壑哀万窍。
向迩虽暂热，凭力亦易悄。
悠然付静胜，了不直一笑。
山林隠君子，浮俗固殊调。
华风起苹末，华月挂林表。
既安云霾妬，畴忍尘杂扰。
角嘆一麟足，鹗洗百鸷少。
弱水三万里，蓬莱眼中小。
况夫左传癖，举世不足乐。
亦復烟霞痼，沉绵颇相肖。
云胡去留柄，坐困佞壬褭。
挥手从此别，掉头莫回眺。
爱惜双眉厖，脱略万事了。
龙翔解悬榻，雁宕拓吟徼。
摩挲送鸿目，掷弃连鰲钓。
云来寄心思，临风一长啸。
忆水芙蓉木芙蓉寄西湖诸友
作者：释居简
朝代：宋

竹凉池馆绿荷风，同看吴宫小队红。少却乱红深处棹，西陵桥北断桥东。花满秋城闯水明，镜中滴露掌中零。曾雠新咏游花下，写寄城中石与丁。
忆水芙蓉木芙蓉寄西湖诸友·其一
作者：释居简
朝代：宋
体裁：七言绝句

竹凉池馆绿荷风，同看吴宫小队红。少却乱红深处棹，西陵桥北断桥东。
忆水芙蓉木芙蓉寄西湖诸友·其二
作者：释居简
朝代：宋
体裁：七言绝句

花满秋城闯水明，镜中滴露掌中零。曾雠新咏游花下，写寄城中石与丁。
怀归四首
作者：释居简
朝代：宋

姓名何必上传灯，破釜难谐大吕声。信脚半生惟舌在，策勋九转到丹成。强知晴雨怜鸠拙，拟葺茆茨似燕营。见说千金曾卖赋，不堪容易赋闲情。富贵还乡颇称怀，谓之昼锦亦宜哉。过家曾说分符去，持节旋闻谕蜀来。皎皎月规前夜缺，悠悠渊水有时回。车轮未必都生角，只合横推不竖推。可能无地著蒲团，自把行藏一破颜。试问飞来华表柱，何如生入玉门关。角才扣罢寻烟棹，驴倒骑归看华山。处士故庐霜月古，欲将全璧伴东还。何须骑鹤与腰缠，欲傍家山问一廛。任是五经俱扫地，可容四海欠弥天。白砂自养真铅汞，玄草重纫断简编。更絇梅花窗外树，曲肱听雨听风眠。
怀归四首·其一
作者：释居简
朝代：宋
体裁：七言律诗

姓名何必上传灯，破釜难谐大吕声。信脚半生惟舌在，策勋九转到丹成。强知晴雨怜鸠拙，拟葺茆茨似燕营。见说千金曾卖赋，不堪容易赋闲情。
怀归四首·其三
作者：释居简
朝代：宋

可能无地着蒲团，自把行藏一破颜。
试问飞来华表柱，何如生入玉门关。
角纔扣罢寻烟棹，馿倒骑归看华山。
处士故庐霜月古，欲将全璧伴东还。
怀归四首·其三
作者：释居简
朝代：宋

可能无地著蒲团，自把行藏一破颜。试问飞来华表柱，何如生入玉门关。角才扣罢寻烟棹，驴倒骑归看华山。处士故庐霜月古，欲将全璧伴东还。
怀归四首·其二
作者：释居简
朝代：宋
体裁：七言律诗

富贵还乡颇称怀，谓之昼锦亦宜哉。过家曾说分符去，持节旋闻谕蜀来。皎皎月规前夜缺，悠悠渊水有时回。车轮未必都生角，只合横推不竖推。
怀归四首·其四
作者：释居简
朝代：宋
体裁：七言律诗

何须骑鹤与腰缠，欲傍家山问一廛。任是五经俱扫地，可容四海欠弥天。白砂自养真铅汞，玄草重纫断简编。更絇梅花窗外树，曲肱听雨听风眠。
怀赵府录
作者：释居简
朝代：宋

知义称仲子，义岂仲子明。康章果何事，其如通国人。国人眼芒羊，眇视终不亲。悠悠鹿为马，扰扰丹成青。轲岂好辩哉，隐若不得平。斥矫如斥羊，子孝俾孝信。高风既偃草，雄辩如建瓴。真固易为赝，赝亦难逃真。至今百世下，粲粲日与星。向来宣城掾，赵擅梁楚声。束书甫言归，议者纷而纭。番腾巧如织，萋菲骈相新。老我若病瘖，不觉勇自鸣。掾自仙源来，世袭清流盟。家法凛雪霜，厥绪方振振。诸父相颉颃，渭阳更轮囷。佞贤决雄雌，霄壤与渭泾。轲死虽无传，此舌死不泯。不与智者道，此道谁商评。
怀赵府录
作者：释居简
朝代：宋

知义称仲子，义岂仲子明。
康章果何事，其如通国人。
国人眼芒羊，眇视终不亲。
悠悠鹿为马，扰扰丹成青。
轲岂好辩哉，隠若不得平。
斥矫如斥羊，子孝俾孝信。
高风既偃草，雄辩如建瓴。
真固易为贋，贋亦难逃真。
至今百世下，粲粲日与星。
向来宣城掾，赵擅梁楚声。
束书甫言归，议者纷而纭。
番腾巧如织，萋菲骈相新。
老我若病瘖，不觉勇自鸣。
掾自仙源来，世袭清流盟。
家法凛雪霜，厥绪方振振。
诸父相颉颃，渭阳更轮囷。
佞贤决雄雌，霄壤与渭泾。
轲死虽无传，此舌死不泯。
不与智者道，此道谁商评。
悦上人月谷
作者：释居简
朝代：宋
体裁：古风

谷神不死，灵光独耀。光景俱忘，头头失照。同声相应了无遗，此音妙赏从来少。
悼寿此山
作者：释居简
朝代：宋

七轴澜翻卷怒潮，九天恩重记前朝。力鞭觳觫防侵稼，活写厓？恶吠尧。秋幌囊萤心未老，春风吹雪鬓先彫。青雷玉立青如削，千载高风不寂寥。
悼寿此山
作者：释居简
朝代：宋
体裁：七言律诗

七轴澜翻卷怒潮，九天恩重记前朝。力鞭觳觫防侵稼，活写厓�恶吠尧。秋幌囊萤心未老，春风吹雪鬓先彫。青雷玉立青如削，千载高风不寂寥。
悼寿此山
作者：释居简
朝代：宋

七轴澜翻卷怒潮，九天恩重记前朝。
力鞭觳觫防侵稼，活冩厓𤠌恶吠尧。
秋幌囊萤心未老，春风吹雪鬓先雕。
青雷玉立青如削，千载高风不寂寥。
悼志首座
作者：释居简
朝代：宋
体裁：五言律诗

花雨散初筵，归来耨寸田。行空梁复道，拓地阁诸天。木槁春长在，炉冰火不然。旦评溪上寺，犹自说耆年。
悼赵紫芝
作者：释居简
朝代：宋

不解俯华簪，峨峨独苦心。反骚嫌少作，番袜动新吟。折玉兰风急，摧金菊雨霪。中年儿女泪，消得几沾衿。
悼赵紫芝
作者：释居简
朝代：宋

不解俯华簪，峩峩独苦心。
反骚嫌少作，番袜动新吟。
折玉兰风急，摧金菊雨霪。
中年儿女泪，消得几沾衿。
悼越州空首座
作者：释居简
朝代：宋

诸方已自懒相酬，有甚工夫缀袜头。要向折铛煨死饭，截流过了复随流。生畏人知死便烧，何须书偈费譊譊。当时若受常师记，底用傍人为解嘲。
悼越州空首座·其一
作者：释居简
朝代：宋

诸方已自懒相酬，有甚工夫缀袜头。要向折铛煨死饭，截流过了复随流。
悼越州空首座·其一
作者：释居简
朝代：宋

诸方已自懒相酬，有甚工夫缀袜头。
要向折铛煨死饭，截流过了復随流。
悼越州空首座·其二
作者：释居简
朝代：宋
体裁：七言绝句

生畏人知死便烧，何须书偈费譊譊。当时若受常师记，底用傍人为解嘲。
悼陆秘读
作者：释居简
朝代：宋

诸老骑箕上太微，仲谋不似景升儿。
废寻蹊隧千年古，光奋胸襟一段奇。
直敢昧寻嗟枉尺，方宁适义不成规。
泠然差早终无媿，安俟名垂竹帛为。
悼陆秘读
作者：释居简
朝代：宋

诸老骑箕上太微，仲谋不似景升儿。废寻蹊隧千年古，光奋胸襟一段奇。直敢昧寻嗟枉尺，方宁适义不成规。泠然差早终无愧，安俟名垂竹帛为。
惠山归晚辞县斋小集
作者：释居简
朝代：宋
体裁：七言绝句

癯冰瘠雪凝霜澌，冻涩苔痕老更奇。旅雁退飞寒力劲，水边云冷出山迟。
惠山泉
作者：释居简
朝代：宋
体裁：五言律诗

源远涵山锡，风高逊甲科。论于前辈定，重似别泉多。清泚停无滓，扶摇荡不波。澹交从古小，如此一杯何。
感山读萝湖野录呈云卧庵主
作者：释居简
朝代：宋

住山活计一般无，不数朣朣照乘珠。试探箧中何所有，珠回玉转一萝湖。管城饶舌析玄微，一字何曾疗得饥。文彩既彰非得已，知音未举要先知。
感山读萝湖野录呈云卧庵主·其一
作者：释居简
朝代：宋
体裁：七言绝句

住山活计一般无，不数朣朣照乘珠。试探箧中何所有，珠回玉转一萝湖。
感山读萝湖野录呈云卧庵主·其二
作者：释居简
朝代：宋
体裁：七言绝句

管城饶舌析玄微，一字何曾疗得饥。文彩既彰非得已，知音未举要先知。
慈感圭老请赞无量寿像
作者：释居简
朝代：宋

十方取土，曰清泰城。
又曰极乐，与苦浊邻。
厌苦知乐，不毫忽间。
一念勇往，即念而瞷。
惟忆惟念，匪疾匪迟。
忆而不忘，念兹在兹。
如求亡子，如丧考妣。
如疢需石，如渴需水。
以如是故，曾何远人。
人人亡羊，入生死轮。
法法惟心，心亦非心。
郑卫嘈杂，水鸟树林。
悠悠渐修，頟頟阐提。
同摄罔遗，妙在不疑。
疑则疑城，日劫倍蓰。
东隅既失，桑榆可冀。
粤若二仲，达圆顿机。
路壅般舟，手自剪夷。
池栽芬陁，社结名胜。
一十有八，是修是证。
天台嗣响，的传自衡。
和者如云，调高倡宏。
六朝逮今，衣冠缁褐。
愚夫愚妇，爰同此筏。
哂乃二瓠，载沉载浮。
即窒即海，善柳柳州。
见月因摽，执指成咎。
舍有相佛，观无量寿。
慈感圭老请赞无量寿像
作者：释居简
朝代：宋

十方取土，曰清泰城。又曰极乐，与苦浊邻。厌苦知乐，不毫忽间。一念勇往，即念而瞷。惟忆惟念，匪疾匪迟。忆而不忘，念兹在兹。如求亡子，如丧考妣。如疢需石，如渴需水。以如是故，曾何远人。人人亡羊，入生死轮。法法惟心，心亦非心。郑卫嘈杂，水鸟树林。悠悠渐修，额额阐提。同摄罔遗，妙在不疑。疑则疑城，日劫倍蓰。东隅既失，桑榆可冀。粤若二仲，达圆顿机。路壅般舟，手自剪夷。池栽芬陁，社结名胜。一十有八，是修是证。天台嗣响，的传自衡。和者如云，调高倡宏。六朝逮今，衣冠缁褐。愚夫愚妇，爰同此筏。哂乃二瓠，载沉载浮。即窒即海，善柳柳州。见月因摽，执指成咎。舍有相佛，观无量寿。
慈感寺蚌珠尊者阁新成
作者：释居简
朝代：宋

部勒溪山胜，横陈压丽谯。老蟾栖峭峙，饥蜃吐岧峣。蘋洁翻波碎，尘红到岸消。蚌珠方广士，瘦影落清苕。
慈感寺蚌珠尊者阁新成
作者：释居简
朝代：宋

部勒溪山胜，横陈压丽谯。
老蟾栖峭峙，饥蜃吐岧嶤。
苹洁翻波碎，尘红到岸消。
蚌珠方广士，瘦影落清苕。
慧日致爽轩
作者：释居简
朝代：宋

襟怀净无尘，太山岩岩秋。心声响虚籁，何俟西山幽。悠然一段清，可就不可致。苟非可人就，未必蒙倒屣。吾家短髯翁，吴霜诧新茁。因依眉睫间，凛凛可濯热。钩帘事晚眺，层翠出林杪。一笑自点头，万象同飕飗。
慧日致爽轩
作者：释居简
朝代：宋

襟怀浄无尘，太山岩岩秋。
心声响虚籁，何俟西山幽。
悠然一段清，可就不可致。
苟非可人就，未必蒙倒屣。
吾家短髯翁，吴霜诧新茁。
因依眉睫间，凛凛可濯热。
鈎帘事晚眺，层翠出林杪。
一笑自点头，万象同飕飗。
戆庵约子与素斋赴二石丈江阁之集得颊字
作者：释居简
朝代：宋

半山蛇腹弯城颊，层云鸱尾翔山胁。紫萸独自对黄花，采笔不须题落叶。山容入秋太瘦生，倚筇欲赋登山行。诸公谭玄若破敌，万籁为我俱销声。俯瞰市人酣战蚁，喧寂两忘同一视。悠然五字隐长城，万马循墙看披靡。数峰薄暮方展眉，笑人买山后小支。谁能料理身后计，更复愿为天下奇。沧江潮晚鲸吞吐，白鸥群分复群聚。出门一笑问浮图，风动琅珰半天语。
戆庵约子与素斋赴二石丈江阁之集得颊字
作者：释居简
朝代：宋

半山蛇腹弯城颊，层云鸱尾翔山胁。
紫萸独自对黄花，采笔不须题落叶。
山容入秋太瘦生，倚筇欲赋登山行。
诸公谭玄若破敌，万籁为我俱销声。
俯瞰市人酣战蚁，喧寂两忘同一视。
悠然五字隠长城，万马循墙看披靡。
数峰薄暮方展眉，笑人买山后小支。
谁能料理身后计，更復愿为天下奇。
沧江潮晚鲸吞吐，白鸥群分復群聚。
出门一笑问浮图，风动琅珰半天语。
承天万佛阁
作者：释居简
朝代：宋

睹史何年宫，飞跨双峨眉。又如听经塔，涌出踞地维。不然钧天人，来下观阙随。去年曾此游，入眼未始窥。西风一回首，峭峙凌烟霏。璇题翚万椽，雕础逾十围。神速藐鬼工，莫知为者谁。或曰金泉僧，短发霜披披。信孚全吴地，幻此一段奇。胸中楚泽小，檐外吴天低。举手斗可扪，纵脚云可梯。江穷水屈折，港尽天畛畦。因知广大量，不为狭隘移。阁中优钵花，万朵秋不萎。天子寿万年，一年开一枝。
承天万佛阁
作者：释居简
朝代：宋

覩史何年宫，飞跨双峨眉。
又如听经塔，涌出踞地维。
不然钧天人，来下观阙随。
去年曾此游，入眼未始窥。
西风一回首，峭峙凌烟霏。
璇题翚万椽，雕础逾十围。
神速藐鬼工，莫知为者谁。
或曰金泉僧，短髮霜披披。
信孚全吴地，幻此一段奇。
胸中楚泽小，檐外吴天低。
举手斗可扪，纵脚云可梯。
江穷水屈折，港尽天畛畦。
因知广大量，不为狭隘移。
阁中优钵花，万朵秋不萎。
天子寿万年，一年开一枝。
拆桐花
作者：释居简
朝代：宋
体裁：七言绝句

叶底秋声急雨催，人言满树是愁媒。九回百断渠何与，自是愁人做得来。
拙庵赞
作者：释居简
朝代：宋
体裁：古风

读旁行，倚松立。义不精，字不识。海涌云兴追不及。
拙斋
作者：释居简
朝代：宋
体裁：七言绝句

大巧曾闻窃得灵，主司关籥镇随身。巧还有尽无如拙，却笑天孙未识真。
招遇野
作者：释居简
朝代：宋
体裁：七言绝句

叶响初疑夜霰微，晓看连玉幻屏帷。令人忆煞天台遇，白尽蓑衣唤不归。
拜总持尼祖塔
作者：释居简
朝代：宋
体裁：七言绝句

平生自爱黄金膝，肯屈榛芜草棘深。弗似灌溪闲上座，尼坛再展不同心。
拜真歇了菩萨塔
作者：释居简
朝代：宋

只作深云土一抔，象龙蝼蚁弗同谋。郁金薰陆不足道，行潦潢污端可羞。岂特龙翔开壮丽，也曾雁宕见赓酬。人言合瘗凌霄顶，我谓凌霄在下头。
拜真歇了菩萨塔
作者：释居简
朝代：宋

只作深云土一抔，象龙蝼蚁弗同谋。
鬰金熏陆不足道，行潦潢污端可羞。
岂特龙翔开壮丽，也曾雁宕见赓酬。
人言合瘗凌霄顶，我谓凌霄在下头。
拟寒山送吉州寿侍者奔父母丧
作者：释居简
朝代：宋

家书报平安，父母没荒草。回首寂无睹，闭眼长相照。合笑不合哭，旷情远相吊。虽云朴实头，掠虚尤不少。
拟寒山送吉州寿侍者奔父母丧
作者：释居简
朝代：宋

家书报平安，父母没荒草。
回首寂无覩，闭眼长相照。
合笑不合哭，旷情远相吊。
虽云朴实头，掠虚尤不少。
拟寒山送明达二侍者归蜀
作者：释居简
朝代：宋

不住有佛处，不住无佛处。万里一条铁，孤鸾无伴侣。无处不蹉过，有处还却步。挂角少羚羊，枯桩多死兔。达也二十九，兴尽复回首。简也四十馀，寸长竟何有。人皆笑我愚，我愚学未就。扑碎古菱花，孰与分妍丑。
拟寒山送明达二侍者归蜀
作者：释居简
朝代：宋

不住有佛处，不住无佛处。
万里一条铁，孤鸾无伴侣。
无处不蹉过，有处还却步。
挂角少羚羊，枯桩多死兔。
达也二十九，兴尽復回首。
简也四十余，寸长竟何有。
人皆笑我愚，我愚学未就。
扑碎古菱花，孰与分妍丑。
拟寒山送洪州因上人省母
作者：释居简
朝代：宋

为法来寻访，病眼翳花发。为母复归去，特地重添屑。父母所生口，终不为汝说。问之何因尔，吾尝于此切。
拟寒山送洪州因上人省母
作者：释居简
朝代：宋

为法来寻访，病眼翳花发。
为母復归去，特地重添屑。
父母所生口，终不为汝说。
问之何因尔，吾尝于此切。
持钵
作者：释居简
朝代：宋

未必腰缠把鹤骑，可堪青女奋全威。推蓬教密寒尤重，挟纩虽重煖尚微。沓足敢忘偎叶记，屈身不与曲肱违。船头亦有茏葱日，水激风回作雪飞。乐岁持盂尚许艰，有求那解破人悭。立残穰草堆头日，撑尽苹芜断处湾。钟鼓敢嫌贫指众，斗筲庸恤老腰顽。归舟只载华亭月，不作华亭误夹山。
持钵·其一
作者：释居简
朝代：宋

未必腰缠把鹤骑，可堪青女奋全威。
推蓬教密寒尤重，挟纩虽重暖尚微。
沓足敢忘偎叶记，屈身不与曲肱违。
船头亦有茏葱日，水激风回作雪飞。
持钵·其一
作者：释居简
朝代：宋

未必腰缠把鹤骑，可堪青女奋全威。推蓬教密寒尤重，挟纩虽重煖尚微。沓足敢忘偎叶记，屈身不与曲肱违。船头亦有茏葱日，水激风回作雪飞。
持钵·其三
作者：释居简
朝代：宋

颠风挟玄霜，跋扈清溪阴。
长年把船尾，铁面抵弗禁。
面皴不暇问，腕裂龟文深。
手中老篙竹，出水冰淋淋。
一步一千里，进寸或退寻。
抵死为食谋，俛首潜呻吟。
劳人冻入骨，寸心攒万针。
乐哉田舍郎，坐拥廪若林。
强使损绪余，瞪目如病瘖。
所得不盈把，粒米敌数金。
沈思耕者志，岂异舟子心。
其谁受此施，观此受施箴。
持钵·其三
作者：释居简
朝代：宋

颠风挟玄霜，跋扈清溪阴。长年把船尾，铁面抵弗禁。面皴不暇问，腕裂龟文深。手中老篙竹，出水冰淋淋。一步一千里，进寸或退寻。抵死为食谋，俛首潜呻吟。劳人冻入骨，寸心攒万针。乐哉田舍郎，坐拥廪若林。强使损绪馀，瞪目如病瘖。所得不盈把，粒米敌数金。沈思耕者志，岂异舟子心。其谁受此施，观此受施箴。
持钵·其二
作者：释居简
朝代：宋
体裁：七言律诗

乐岁持盂尚许艰，有求那解破人悭。立残穰草堆头日，撑尽苹芜断处湾。钟鼓敢嫌贫指众，斗筲庸恤老腰顽。归舟只载华亭月，不作华亭误夹山。
按曲图
作者：释居简
朝代：宋
体裁：七言绝句

八茧蚕抽独茧丝，舞衣嫌重要纤絺。君王自按霓裳曲，直到坡前驻马时。
挽同衣
作者：释居简
朝代：宋

有地皆堪隐，云胡独指西。劫烧翻浊焰，刹说听新题。春荠挑蘋渚，秋荷缀稻畦。觉天无落月，耿耿印苕溪。印佩三周法，莲栽十丈花。源寻南岳正，路革化城差。静与月分座，闲如云住家。不知百世后，谁索紫金车。
挽同衣·其一
作者：释居简
朝代：宋

有地皆堪隐，云胡独指西。劫烧翻浊焰，刹说听新题。春荠挑蘋渚，秋荷缀稻畦。觉天无落月，耿耿印苕溪。
挽同衣·其一
作者：释居简
朝代：宋

有地皆堪隠，云胡独指西。
劫烧翻浊焰，剎说听新题。
春荠挑苹渚，秋荷缀稻畦。
觉天无落月，耿耿印苕溪。
挽同衣·其二
作者：释居简
朝代：宋
体裁：五言律诗

印佩三周法，莲栽十丈花。源寻南岳正，路革化城差。静与月分座，闲如云住家。不知百世后，谁索紫金车。
捣纸
作者：释居简
朝代：宋
体裁：五言律诗

万杵不为轻，丁宁玉汝成。忽闻敲月响，误作捣衣声。整整云添薄，方方雪更明。沉思过秦手，古恨满笺生。
捣药禽
作者：释居简
朝代：宋

大药何年窃得灵，广寒去伴月长生。
至今弱羽沾余沥，犹作当时杵臼声。
捣药禽
作者：释居简
朝代：宋

大药何年窃得灵，广寒去伴月长生。至今弱羽沾馀沥，犹作当时杵臼声。
接虞税院贯卿遗书
作者：释居简
朝代：宋

尽心如善射，百步中弥亲。不竞与闲契，尊生为死邻。关讥千古恨，日计两眉颦。一卷花严易，心知更几人。